open-index/open-wikipedia-markdown huggingface dataset:
伊利亞德

《**伊里亞德**》（）又譯成《**伊利昂紀**》（取自書名「伊利昂城下嘅故仔」嘅意思），係古希臘詩人荷馬嘅敘事史詩。係重要嘅古希臘文學作品，與《奧德修記》同為西方經典之一。根據有荷馬史詩人物圖像嘅花樽生產時期、第啲引用爾首詩嘅希臘詩歌撰寫日子推斷，本史詩應完成向公元前750或725年上下。

## 邊個作嘅

一般認為，《伊利亞德》嘅作者係古希臘嘅盲眼詩人荷馬。荷馬估計係喺公元前 8 至 9 世紀出世嘅，而根據紀錄，《奧德修記》同《伊利亞德》呢兩首舉世聞名、影響深遠嘅古希臘史詩都係佢嘅作品。

不過到咗廿一世紀初，仲有唔少人質疑呢兩首史詩係咪真係荷馬作嘅：事實表明，當代（指同荷馬同期）嘅文獻好少可提到荷馬呢個人；對於荷馬喺邊度出世或者一世人做過啲乜，學界所知甚少；有唔少人懷疑《伊利亞德》各部份查實係由唔同人作嘅，每部份都喺古希臘人之間口耳相傳，流傳期間變過樣，傳咗排之後先畀人攞文字紀錄低—而荷馬做嘅只不過係集結前人嘅創作，編成文獻；除此之外，啲人甚至懷疑荷馬呢個人根本只係一段創設神話—創設神話係指一個族群對於某種自然或者社會現像「點嚟」嘅神話，根據呢種睇法，古希臘人之所以會話首史詩嘅作者係荷馬，唔係因為荷馬真有其人，而係因為佢哋好想搵返個個體做「英雄人物」，當係呢兩首偉大史詩嘅作者。

## 內容
《伊里亞德》講咗特洛伊戰爭第十年（亦都係最尾一年）入邊幾個禮拜嘅活動。史詩用阿基里斯同阿伽門農嘅爭拗開始，用赫克托耳嘅葬禮收尾，故事嘅背景同最尾嘅結局都無直接講出來。

## 出現人物
### 希臘人
* 阿喀琉斯：半人半神，希臘第一勇士。
* 阿伽門農
* 奧德修斯
* 墨涅里俄斯
* 福尼克斯
* 大埃阿斯
* 小埃阿斯
* 狄奧墨得斯
* 阿爾卡托奧斯
* 派特羅克洛斯

### 特洛伊人
* 赫克托爾：特洛伊王子、特洛伊第一勇士
* 帕里斯：帶走海倫嘅特洛伊王子
* 海倫
* 潘達羅斯：向第四卷破壞停戰嘅戰士
* 赫卡柏
* 安德洛瑪刻：赫克托爾嘅老婆
* 多隆
* 普里阿摩斯

### 神祇
* 阿波羅
* 雅典娜
* 忒提斯
* 宙斯
* 赫拉
* 阿佛羅狄忒
* 阿瑞斯
* 波塞冬

## 涉及地區
* 特洛伊：又叫伊利昂（Ilion），本篇名就用爾個地方命名。

## 註釋

## 歐詞

## 參考
* Homer. 1984. The Iliad. Translated by Fitzgerald, Robert. Oxford: Oxford University Press, 1984.
* 程志敏著。《荷馬史詩導讀》。上海：華東師範大學版社，2007。
* 陳中梅譯。《伊利亞特》。北京：北京燕山出版社，1999。

## 睇埋
* 希臘諸神關係圖
* 《奧德修記》：《伊里亞德》嘅「續集」

## 睇埋
王毅

**王毅**（；）係中華人民共和國外交官，係現任外交部長（2013年3月16號至2022年12月30號，2023年7月25號—），北京人。

## 出面網頁
* 王毅同志简历_人物资料_中国政府网
鮑魚

**鮑魚**（，英國叫做），古時叫**鰒**，又叫**鏡面魚**、**九孔螺**、**明目魚**、**將軍帽**，係一種海生軟體動物，屬於腹足綱鮑科嘅單殼海生貝類。棲石質河岸，以藻類做食糧。

鮑魚除咗係海中嘅軟體動物之外，亦係中國傳統嘅名貴食材，古時叫鰒魚，山珍海味嘅一種。漢朝王莽就鍾意食鰒魚。曹操鍾意食鰒魚，曹操死後，曹植曾向徐州刺史臧霸要二百隻來祭祀。鮑魚通常喺水溫度比較低嘅海底出產。出產地有日本北部、中國東北部、北美洲西岸、南美洲、南非、澳洲等地。公認最佳產地係日本（乾鮑）同墨西哥（罐頭鮑）。

## 食用

鮑魚係四大海味：鮑、參、翅、肚嘅首位。種類繁多，有少部份鮑魚新鮮急凍，亦有製成罐頭，或曬製成乾貨。當中乾鮑按一斤重量有幾多個分為「十頭」、「八頭」等，十頭即係指一斤內有十個。頭數越少，鮑魚越大，亦越昂貴。另外，台灣同中國大陸「斤」嘅定義有分別。喺台灣一台斤係600公克。喺大陸，一市斤係500公克。都係叫「十頭」嘅鮑魚喺大陸會較細，唔少台灣人因此誤會大陸商店呃秤。

上等鮑魚多數會製成**乾鮑**，當中一種叫做「溏心鮑魚」。「‎‎溏心」係指乾鮑中心部份呈唔凝結嘅半液體狀態，將乾鮑煮到中心部份黏黏軟軟，入口時質感柔軟同有韌度，要製作溏心鮑魚需要經過多次曬乾嘅程序。鮮鮑魚並無溏心。新鮮鮑魚多數以清蒸方式處理。

台灣產嘅九孔（Holiotis diversicolor supertexta）又叫台灣珍珠鮑魚、台灣鮑魚、九孔（Taiwanese abalone）。

## 參考
德州

**德州**可以係：
* 德州市，中國山東省下轄嘅地級市
* 德薩斯州，美國嘅其中一個州份
露絲希渣

**露絲·德·希渣**（**Lucy de hÍde**，）閨名**露絲·高美天娜·古亞慈**（Lucy Cometina Kurtz），係德裔英國人，愛爾蘭第一任總統道格拉斯·德·希渣嘅夫人。

露絲為道格拉斯生咗兩個囡，分別係努拉（Nuala de hÍde）同埋烏娜（Úna de hÍde）。姖喺道格拉斯當選愛爾蘭總統前一年就過咗身。

## 出面網頁

類:第一夫人
厚德邨

**厚德邨**（**Hau Tak Estate**）係香港一個公共屋邨，嚮新界將軍澳坑口新填海區，1993年入伙，由新城市管理負責屋邨物業管理。

頌明苑同裕明苑係居者有其屋屋苑，嚮厚德邨旁邊，分別有五座同兩座樓，1993年同1994年落成。

## 學校
*將軍澳官立小學
*港澳信義會慕德中學
*天主教鳴遠中學

## 事件
* 2007年3月30號 厚德邨街市裝修意外三級火燭，14個鐘後部份建築結構現鬆脫爆裂。同年6月中，街市重新營業。http://hk.news.yahoo.com/070330/12/24r73.html
* 2013年3月19號 厚德邨有個單位火燭，有個細路燒傷，雞翼窗標火。http://www.881903.com/Page/ZH-TW/newsdetail.aspx?ItemId=607460&csid=261_341

## 睇埋
*厚德商場

## 出面網頁
*房屋署厚德邨資料
道格拉斯·德·希渣

**道格拉斯·德·希渣**（愛爾蘭蓋爾文：**Dubhghlas de hÍde**，；英文：**Douglas Hyde**；）係愛爾蘭學者，「蓋爾文同盟」嘅創辦人，愛爾蘭共和國嘅第一任總統。

## 生平
道格拉斯·德·希渣1860年喺聖哥曼森林郡（Ros Comáin）棕花堡市（An Caisleán Riabhach）出世。老頭係愛爾蘭聖公會嘅一個首席神父。受到周圍嘅朋友嘅影響，佢後生嗰陣時，已經開始對愛爾蘭嘅本土語言——愛爾蘭蓋爾文產生咗濃厚嘅興趣。希渣讀完中學之後頂住屋企人嘅壓力，無做神職人員，而係去咗都柏林嘅三一學院求學，成為一名學者，重學識埋法文、德文、拉丁文、希臘文同埋希伯來文。

1880年左右，道格拉斯·德·希渣加入咗「愛爾蘭語言保育會」（Society for the Preservation of the Irish Language）。1879到1884年間，希渣用「快樂小樹枝」（An Craoibhín Aoibhinn）呢個筆名發表咗超過100篇作品。1892年，希渣幫手創辦咗《蓋爾文期刊》（愛爾蘭蓋爾文：*Irisleabhar na Gaedhilge*；英文：*The Gaelic Journal*），並且喺同一年11月發表咗《愛爾蘭民族去盎格魯化嘅必要性》（*The necessity for de-anglicising the Irish nation*）宣言，提倡愛爾蘭人恢復愛爾蘭嘅語言、文學以至服裝傳統。

1893年，道格拉斯·德·希渣發起成立咗「蓋爾文同盟」（愛爾蘭蓋爾文：Conradh na Gaeilge；英文：the Gaelic League），推動愛爾蘭文化、音樂、舞蹈同語言等等嘅保育同傳承。愛爾蘭獨立運動嘅好多領袖人物，包括派崔克·皮亞士、德維利拉、米高·哥連斯等等，都係參加咗蓋爾文同盟嘅活動之後先至投身愛爾蘭獨立運動嘅。但係，希渣自己反而唔滿意文化運動嘅政治化，並且喺1915年辭咗同盟主席呢個職務。

1902年，道格拉斯·德·希渣接受蓋爾運動協會邀請，擔任保護人。

1925年2月，道格拉斯·德·希渣喺一場補選裡面當選愛爾蘭自由邦上議員。但係好景不長。1925年11月，希渣參與競逐上議院全國直選議席，由於係新教徒並且支持離婚權而遭到天主教組織「天主教真理會」（Catholic Truth Society）猛烈抨擊，最終落選。之後希渣去咗都柏林大學學院（今日嘅愛爾蘭國立大學都柏林分校）教愛爾蘭蓋爾文，佢嘅學生之一係後來先後成為檢察總長同埋總統嘅卡華·奧達利（Cearbhall Ó Dálaigh）。

1938年，時任總理德維利拉退休，道格拉斯·德·希渣再被人委任咗做上議員。無幾耐之後，佢就喺愛爾蘭統一黨（Fine Gael）嘅倡議之下，被各個黨派聯合推舉為愛爾蘭改制為共和國之後嘅第一任總統。原因有：
* 時任總理德維利拉同反對黨黨領連恩·麥哥士基亞都好崇拜希渣，並且都想幫佢報1925年落選嘅一箭之仇；
* 由於1937年新憲法無講明英國國王係唔係重係愛爾蘭嘅國家元首，各派都希望由一位各派都尊敬嘅領袖來擔任總統；
* 喺草擬緊1937年憲法嘅時候，有輿論擔心共和國總統會淪為又一個獨裁者，所以各派希望權慾唔熏心嘅希渣來安定人心，並且證明總統唔會獨裁；
* 各派都想用呢種方式感謝希渣同「蓋爾文同盟」對愛爾蘭蓋爾文復興嘅貢獻；
* 各派想通過推舉一位唔係天主教徒嘅總統，來證明愛爾蘭共和國政教分離。

1938年6月26日，道格拉斯·德·希渣正式就任愛爾蘭共和國第一任總統，並且搬入鳳凰公園嘅總統官邸（前自由邦總督官邸）。雖然憲法規定總統可以用英文宣誓，但係希渣堅持用愛爾蘭蓋爾文宣誓。佢宣誓嘅錄音，宜家已經成為愛爾蘭蓋爾文聖哥曼森林方言僅有嘅幾段錄音之一。

雖然道格拉斯·德·希渣名義上係總統，但係由於缺乏政治經驗，佢喺好多問題上面都好依賴唔同助手嘅意見。最經常向希渣提供意見嘅係佢個助手，米高·麥登菲（Michael McDunphy）。

1938年11月13日，道格拉斯·德·希渣去達利山公園球場（Páirc Cnocán Uí Dhálaigh）睇咗一場愛爾蘭對波蘭嘅足球友誼賽。蓋爾運動協會稍後發出聲明，認為希渣違反咗蓋爾運動協會「唔准參與外國運動」嘅規定，宣佈唔再畀佢擔任協會保護人。

由於健康原因，道格拉斯·德·希渣每日各個時候都要專門安排時間休息。1940年，希渣腦部大面積中風，所有人都以為佢可能大限將至，甚至連國葬計劃都已經準備好，但係佢就奇蹟咁生還咗，祇係從此以後都要坐輪椅。

雖然處處受限，但係道格拉斯·德·希渣喺任期內都做過幾次重大決定。1944年，總理德維利拉嘅政府毫無預警咁倒咗臺，道格拉斯·德·希渣身為總統，需要決定舉唔舉行大選。最後希渣決定舉行大選。最後德維利拉領導嘅共和黨成功奪取多數席位，組成少數政府。此外，希渣曾經兩次利用《愛爾蘭憲法》第26條賦予嘅總統權利，喺咨詢過國務委員會之後，要求最高法院對兩部法案進行合憲性審查，包括1940年《反國家罪法案》修正案（最高法院裁定唔違憲）同埋1942年《返學法案》（最高法院裁定第四章違憲）。希渣喺任期內嘅最後一次政治行動，係喺1945年5月3號召見德國大使愛德華·謙培（Eduard Hempel），對阿道夫·希特勒嘅自殺表示遺憾。呢次召見直到2005年先至曝光。

1945年6月25日，道格拉斯·德·希渣決定退休，唔提名自己參選愛爾蘭總統。由於健康日益惡化，希渣無搬返去自己喺聖哥曼森林郡嘅舊屋「Ratra」，而係搬咗入鳳凰公園嘅前總督秘書府邸。

道格拉斯·德·希渣喺1949年7月12號晚上10點過咗身，享年89歲。身為總統，希渣身後有權享受國葬，但係當時有一個問題：由於希渣係愛爾蘭聖公會教徒，所以佢嘅葬禮要喺一間聖公會教堂（都柏林嘅聖柏德歷大教堂）舉行，但係當時天主教會禁止教徒去任何非天主教教堂出席任何儀式。當時嘅內閣成員之一，天主教徒諾毅·伯郎（Noël Brown）祇能夠企喺教堂出面等遺體離開教堂；而當時已經成為影子總理嘅德維利拉都無出席，祇係派咗共和黨資深黨員亞斯堅·仇德斯（Erskine H. Childers）代為出席。國葬之後，希渣被人移送到佢度過童年嘅聖哥曼森林郡法國公園市（愛爾蘭蓋爾文：Dún Gar；英文：Frenchpark），喺佢太太露絲·希渣（Lucy C. Kurtz）、佢大女努拉（Nuala）、佢阿媽伊麗莎白同埋佢老頭亞瑟身邊長眠。

## 身後紀念

## 參考

## 出面網頁
*愛爾蘭「蓋爾電視臺」製作嘅關於道格拉斯·希渣嘅紀錄片

類:愛爾蘭作家
米粉

**米粉**係用米做主要材料整成嘅細長條狀嘢食，喺中國大陸南方、台灣、東南亞由於盛產稻米，所以比較流行。米粉質地柔韌，富有彈性，水煮唔糊湯，乾炒唔易斷。

唔同地區嘅米粉由於製法唔同，會有唔同嘅長短、粗細、質地同口味。米粉嘅日文「ビーフン」係沿用台語嘅「bi-hun」。

米粉嘅生產工藝大同小異，一般為：大米—淘洗—浸泡—磨漿—蒸粉—壓片（擠絲）—復蒸—冷卻—干燥—包裝—成品。

## 起源
據講係古代中國五胡亂華時期民眾避居南方而產生嘅嘢食。一個講法係為咗方便帶住走難同食用，因為米粉預先煮熟，令烹煮容易，出外帶走亦方便。

另一講法係當時漢人南遷華南地區，卻但就好懷念北方嘅麵，因此以稻米取代麥榨條嚟食，根據《新竹市志》上嘅記載：「五胡亂華，華人南遷閩浙時，仍以稻米榨條而食，即當今之米粉也」、「米粉之製法由福建惠安傳入台灣」。

米粉喺以前算得上係「高級食品」，只有喜慶宴客、特殊節日先會以「炒米粉」招待人客。

## 料理方法
* 喺台灣，湯米粉、炒米粉係常見嘅小食。
* 喺貴州、重慶一帶嘅米粉味道相當辣，一碗湯幾乎都係紅色嘅。貴州遵義、重慶合川地區居民大都以紅湯嘅羊肉米粉做每日嘅早餐。
* 南昌炒粉亦係南昌當地著名小食，其中以牛肉炒粉為上品。
*喺香港，星洲炒米就係辣味炒米粉，同時亦有以湯佐食嘅，普遍使用由廣東東莞製造嘅東莞米粉。
* 喺桂林，桂林米粉有鹵菜粉、湯粉兩種，另外重有牛腩粉、生菜粉同馬肉米粉等幾種。
*喺柳州，出名嘅螺螄粉，攞螺螄煲成湯煮成，味道濃郁，近年喺網絡上比較出名。
*喺北海，比較出名嘅係海鮮粉；欽州比較出名嘅係豬腳粉；防城港比較出名嘅係越南雞粉（來自越南，見下）；鬱林比較出名嘅係牛腩粉；啲城市嘅粉基本都係扁粉，而嘸似桂林、柳州啲粉一般肯攞圓粉來做。
*越南出名嘅係北越嘅越南河粉（） ，同埋南越嘅越南圓粉或者話米線（），由於喺西方國家多越南人整食肆所以出名。其中越南河粉最出名係喺河內嘅河粉，圓粉最出名係順化牛肉粉。
* 喺泰國，米粉湯亦係常見嘅小食。

## 睇埋
*米線
米線

**米線**係對一種雲南嘢食嘅稱呼，其他地方出產嘅同樣食品有時都叫**[[米粉]]**，不過做法唔同；有啲時候米線同米粉係唔相同嘅，米線一般較粗，而米粉就較幼。

米線用米製成，長條狀，截面係圓形，色潔白，有韌性，放落熱水煮一陣後撈出，之後放入肉湯中，可以加入蔥花、醬油、鹽、味精、辣油、肉醬，趁熱食。粉絲同佢類似，不過口感唔同。

著名嘅米線首當其衝係過橋米線。過橋米線起源於雲南蒙自，有百幾年嘅歷史。佢特殊嘅地方在於肉湯同配料：肉湯含有一層厚厚嘅雞油用嚟保溫。肉湯溫度接近滾燙，不過雞油阻止咗蒸汽嘅揮發，所以就咁睇唔出佢滾燙出來。食嗰時將切到好薄嘅豬瘦肉片同打開嘅生鵪鶉蛋放入肉湯，用筷子輕輕攪拌令生食充分燙熟。然後將米線放入肉湯，加入上述嘅其他佐料拌勻食用。
豉油雞

**豉油雞**係燒味嘅一種，主要材料係雞，會用多種調味料，包括薑、蔥、生抽（即豉油）、老抽、酒、冰糖、麥芽糖同油。

豉油雞以皮滑肉嫩，有豉油香係上品。豉油雞雖然歸類做燒味，不過唔係直接燒製，而係將成隻雞浸落調好味嘅油鍋中加熱而成。

有傳豉油雞係從桶子雞演變出來，而有啲燒味店嘅豉油雞會以「**桶子油雞**」名義出售。一般來講，會用唔太新鮮嘅雞做豉油雞，因為新鮮雞味甜，做白切雞最啱。
老抽

**老抽**係豉油一種，多數用嚟煮嘢食唔係用嚟點。色澤較深，棕褐色有光澤，味道較濃郁鮮甜。

## 用途
老抽一般用來畀食品上色用。普通嘅豉油要放四、五滴，先能夠令菜有豉油嘅味道同色澤，而老抽一般都係放少少就夠。

## 製法
老抽以大豆同麵粉做主要原料，人工接入種麴，經天然曬制同發酵，再將搾制嘅老抽再曬制兩至三個月，經沉澱過濾就成為老抽。

## 睇埋

*生抽
中華基金中學

**中華基金中學**（**The Chinese Foundation Secondary School**，簡稱**CFSS**）係香港一間英文直資男女中學，喺柴灣小西灣富欣道9號，由中華歷史文化教育基金會喺2000年創辦。
舌尖上的粵語

《》，粵語翻譯「」係一部介紹粵語文化嘅網上短片，長大概9分22秒，由羊城網為咗保護粵語而喺2012年12月5號發佈。

佢用誠實幽默嘅語言由粵語嘅起源、分佈、詞彙、發音特點等各方面嘅內容全面介紹粵語嘅文化。呢個視頻發佈咗上優酷網之後短短兩日就有超過190萬嘅收視，同時喺新浪微博轉發咗超過5萬次，即使係喺國外嘅YouTube都有超過15萬次嘅收視。呢個視頻出咗街之後就得到粵語文化圈同埋媒體圈入面嘅知名人士一致肯定同埋推薦，重得到羊城晚報​、新快報、羊城地鐵報​、南方電視臺、廣東電臺​、中央人民廣播電臺​嘅報導，喺網上成為廣東同埋港澳各大論壇社區、以及海外華人嘅廣泛討論。

## 精彩臺詞

## 國外媒體評論
新加坡聯合早報：
「凈係有真正理解語言趨勢背後嘅推動力同埋形成因素，重要認真檢討，喺必要嗰陣要大擗過修正有偏差嘅意識形態，再落實到政策上面，因為生活嘅語言必須要從生活入面落手。呢個關係啫，唔係凈係得曾祖孫啲人溝通嘅問題，重有祖輩文化嘅傳承，佢自己文化身份嘅認同，同埋人與人之間嘅尊重同埋聯繫。對祖語祖音嘅維護，凈係大家一齊同心發起自己嘅力量，已經係一種成就。」

## 參考

## 連出去
* 舌尖上的粵語（优酷網，Youtube）
白糖糕

**白糖糕**，又叫**倫教糕**（有時搞錯做**倫敦糕**）、**倫滘糕**，係中國廣東珠江三角洲用白米同白糖製成嘅傳統小食。

## 歷史
白糖糕始創於明朝時順德倫教（古時叫倫滘）嘅一個姓梁小販，據講佢有一次喺蒸鬆糕嗰陣失手，令到粉質下墜，不過蒸出來嘅效果反而大受歡迎，個個食過都認為呢種新小食質地爽滑。後來，佢改用白糖整糕，令到蒸出來嘅糕顏色更加晶瑩潔白，食客叫佢做「倫教糕」，後來又叫「白糖糕」。 由於「倫教」同「倫敦」字型相似，所以有啲人會將佢搞錯做「倫敦糕」。

## 特色
傳統上，正宗嘅倫教白糖糕係唔酸嘅，同時要晶瑩、清甜、彈牙、爽口。如帶有酸味嘅，可能係發酵時間太耐，或加醋防止變壞，或已經變壞。

## 制法
材料：白米半斤（250克）、糖半斤、酵母粉兩茶匙、水三杯。

做法：
# 將米洗淨，浸水三個鐘，瀝乾水份後可用石磨或攪拌機加入一杯清水，打成米漿待用
# 將糖倒入兩杯清水中，等到糖溶掉同滾起後，就將糖水沖入米漿內，並即刻攪勻
# 酵母粉倒入一杯半暖水內拌勻，等五分鐘
# 等到米漿（已加糖水）冷卻後，倒入酵母粉連水，略為攪拌後冚上濕布或保鮮紙，等五至六分鐘
# 於大鍋內燒水到水滾，放上蒸籠，喺蒸籠內放上濕白布，再倒入米漿
# 冚上蒸籠，喺蒸籠旁邊圍上濕布，避免蒸氣外泄
# 蒸大概三十分鐘後就可以拎出來，攤凍後就可以切件食用

*盡量使用蒸籠蒸糖，唔好用碟，用碟會令糕中嘅水氣揮發唔到，蒸出來嘅糖會好笠。

## 變種
除咗原來味道嘅白糖糕，重有用黃糖做嘅同用雞蛋煎嘅。

有越式白糖糕（bánh bò）。

## 睇埋
* 片糖糕
* 黃糖糕

## 參考
羅子溢

**羅子溢**（，），原名**羅仲謙**，係香港男藝人，家陣星皓娛樂旗下藝人，無綫電視部頭合約男藝人。

2020年10月改名做羅子溢。

## 感情生活
羅子溢同楊茜堯喺2016年結婚。2020年4月22號，佢宣佈個女出世。

## 參考

## 出面網頁
* 
* 
* 
* 
* 
* 
* 星皓影业有限公司
* 
* 

類:香港電視男演員
類:香港電影男演員
類:無綫電視男藝員
仲謙
于文霞

**于文霞**（）係中華人民共和國模特兒，2012年世界小姐冠軍，係繼張梓琳之後第二位華人世界小姐冠軍。
香料

**香料**係主要用嚟做調味、上色或保存嘢食嘅乾種子、果、根、樹皮、或植物。有時用來冚住其他味道。

香料有別於香草，即係部分用嚟調味或裝飾嘅有葉植物。

好多香料有抗菌性。呢個好可能解釋到，香料多啲用喺傳染病多嘅溫暖氣候，成日用喺肉食嗰度，皆因肉易壞。

香料重用喺藥、宗敎儀式、化妝品或香水，有時當埋蔬菜咁食，例如，薑黃根同蒜頭作當成有「抗生物作用」咁食。

## 攷
皮鞋

**皮鞋**（皮字有時轉調讀陰上），古時叫**鞮**，係主要由動物或人造皮革做嘅鞋。皮鞋比布鞋堅固耐用，防水，透氣性比較差。可以喺正式場合着，亦可以休閒時着。有好多款式。意大利嘅皮鞋品質優良，不過價錢較貴。中國溫州皮鞋就比較平，品質亦有一定水準，亦有仿皮鞋。

學生鞋係其中一款皮鞋，通常係中學，小學生着，純黑色綁帶或搭帶。
涼鞋

，古代又叫**草鞋**，係一種腳趾外露嘅鞋類，通風涼到似拖鞋，但涼鞋個底比拖鞋厚，有鞋尾，用料會多啲。

傳統認為，涼鞋同拖鞋一樣，出席隆重嘅場合、做跑步運動同揸車都唔適宜着涼鞋。但去沙灘散步，假日休閒生活等最適合着涼鞋。

## 發展史
早喺公元前3500年嘅埃及，當地人用沙草繩整成似腳掌咁大嘥士嘅厚鞋底，重用生牛皮帶將佢綁喺隻腳度。呢種鞋又實又着，重可以唔使隻腳底乾燥同整嚫。
　　
## 用料
涼鞋用料有軟膠、人造皮、牛皮、豬皮、植物皮、竹皮、滕等。

## 品種

## 註

## 連出去
* 凉鞋的发展史 世界服装鞋帽网
如果・愛

《**如果・愛**》係一部2005年上映嘅香港電影，係香港近年好罕見嘅歌舞電影。

《如果・愛》被第62屆威尼斯國際電影節選為閉幕電影，重被美國紐約第三屆皇后區國際電影節（Queens International Film Festival）評為「最佳外語片」。伊齣電影喺2006年香港電影金像獎亦都拿到六個獎項，包括「最佳女主角」、「最佳攝影」、「最佳美術指導」、「最佳服裝造型設計」、「最佳原創電影歌曲」同埋「最佳原創電影音樂」。
死硬派

**死硬派**，講尐人好頑固，堅持某種立場，堅持某種見解。唔肯妥協，唔肯一人讓一步，一定要成個世界為佢哋而改變。但呢個字本身形容政治右派多。

隻字由英文**die hard**譯過來，一八一一年就有，話有個英國軍官受咗傷，死都唔肯退出戰場。

## 攷

## 出面網頁
*
Nick D'Aloisio

**Nick D'Aloisio**（）係澳洲出世嘅英國程式設計員，開發咗iOS應用程式Summly。

2011年佢開發出iOS應用程式Trimit，可以將任何新聞內容自動濃縮成400字概要，令佢App用戶可以好快速讀新聞。李嘉誠旗下間 Horizons Ventures 公司嚮2011年向Nick D'Aloisio間公司注資25萬美金；其他投資者包括約翰連儂個老婆小野洋子、Zynga行政總裁Mark Pincus咁。

同年底佢將Trimit改良成Summly，隻應用程式喺2013年3月以3000萬美金賣咗畀Yahoo!

## 技術
* 自動摘要技術 
* 文件聚合器 
* 多文件摘要 
* 文本挖掘

## 出面網頁
* Nick D'Aloisio
瑪麗·羅便臣夫人

**瑪麗·泰莉絲·溫妮菲列·卜卡**，或者叫做**瑪麗·羅便臣夫人**（，，）係愛爾蘭共和國第七任總統，亦都係愛爾蘭建國以來第一位女總統。卸任之後曾經做過聯合國人權事務高級專員。

## 出面網頁
意大利雲吞

**意大利雲吞**（意大利文：**Tortellini**）係種意式麪，外形似雲吞或者餃，由用雞蛋同麵粉整嘅皮包住肉碎、芝士嘅餡，再用湯煮熟。

## 睇埋
*意大利餃
*意式麪
*雲吞
楊門女將之軍令如山

《**楊門女將之軍令如山**》（）係嚮2011年11月18號上演嘅中國大陸古裝動作片。由陳勛奇執導，任賢齊、張柏芝、劉曉慶、鄭佩佩同金巧巧等主演。

呢套戲嘅女主角張柏芝喺2012年度金話梅電影選舉中被選為「最爛女主角」，而電影其中一幕就被選為「最爛場面」。

## 劇情
呢套戲嘅背景為北宋宋仁宗趙禎年間。趙禎貪戀女色，唔理朝政，唔識軍事，發動同遼國、西夏等嘅戰爭，導致北宋百姓民不聊生。西夏趁北宋兩線作戰同國力睏乏，進攻北宋，此時，楊家將已經單單剩返楊宗保，佢鎮守邊關因為龐太師唔發援兵兵力不足而慘死沙場，楊宗保嘅老婆穆桂英為報夫仇帶領楊門女將浴血沙場，展開同西夏、遼國嘅戰爭。

## 演員

## 幕後
呢套戲由成龍監製。

呢套戲係張柏芝復出之後首度出演古裝劇。

呢套戲之中，大娘、二娘、三娘同五娘都壯烈犧牲。楊三娘董月娥，喺保護佘太君同眾將士躲避火球過水澗嘅時候，負責善後而壯烈犧牲。楊五娘以佛珠為武器，喺漫天黃沙嘅戰場上萬箭穿心而死。楊七娘遇箭雨襲擊，避唔切死咗。

## 參考

## 出面網頁
* 
* 
* 百度百科上面《楊門女將之軍令如山》嘅資料
雲呢拿

**雲呢拿**，又寫做**呍呢嗱**，係種叫雲呢拿草嘅蘭科植物提煉出嚟嘅香料，響世界各地廣泛用嚟整甜品，譬如雪糕、蛋糕都會用到。

## 睇埋
*雲呢拿草
楊家將

**楊家將**係一部英雄傳奇系列故事，講述咗北宋楊家嘅楊業、楊延昭、楊文廣三代人戍守北疆、精忠報國嘅動人事跡。

楊家將系列故事一般從呼延贊嘅身世切入。呼延家同楊家有好多嘅聯繫，所以另有評書《呼家將》。成個故事始終伴隨住朝廷嘅忠奸鬥爭，支持、保護楊家嘅重臣先後有八賢王、寇準、包拯等人，而壓制、迫害楊家嘅先後有潘仁美、王欽若、龐籍等。

## 影視作品
### 電視劇
*1981年香港無綫電視劇集《楊門女將》
*1982年台灣電視公司楊麗花歌仔戲《楊家將》
*1984年台灣電視公司連續劇《鐵血楊家將》
*1985年香港無綫電視台慶劇《楊家將》
*1989年中華電視公司《一門英烈穆桂英》
*1991年中國山西電視台電視劇《楊家將》
*1994年香港亞洲電視劇集《碧血青天楊家將》及《碧血青天珍珠旗》
*1998年香港亞洲電視劇集《穆桂英》
*2001年唐人電影製作有限公司《楊門女將—女兒當自強》
*2004年北京超新星文化藝術交流有限公司製作連續劇《巾幗英雄穆桂英》
*2005年北京天中文化發展有限公司製作連續劇《楊門虎將》
*2006年上海唐人電影製作有限公司及華誼兄弟傳媒集團合資製作電視劇《少年楊家將》
*2011年陝西楊家將影視文化有限責任公司製作連續劇 《楊家將》
*2011年金牌製作有限公司製作電視劇《穆桂英掛帥》

### 電影
*1972年邵氏兄弟（香港）有限公司 《十四女英豪》
*1983年邵氏兄弟（香港）有限公司《五郎八卦棍》
*1984年中港合作電影《楊家將》
*1988年香港《五郎八卦棍》
*中國電影《楊家將智斬潘仁美》
*2011年北京和頌世紀文化傳播有限公司電影 《楊門女將之軍令如山》
*2013年香港電影《忠烈楊家將》

## 參考

*余嘉錫〈楊家將故事考信錄〉，《宋江三十六人考實‧楊家將故事考信錄》，昆明：雲南人民出版社，2005
*《楊家將》全文在線閱讀（簡體中文）
維度

**維度**（；），又叫做**維數**（），喺數學同物理學可以理解做獨立參數嘅數目。舉例說明，一條線嘅空間係一維，得個長度，因為分析者淨係需要用一個數（x）就可以講明某一點喺呢個空間入面嘅邊個位；一塊平面係二維，由（互相獨立嘅）長度同闊度形成，分析者要用兩個數（x,y）先可以講清楚某一點喺呢個空間入面嘅邊個位... 如此類推。

物理學入便講親「維度」通常係指獨立嘅時空座標嘅數量，即係三維嘅空間，再加埋時間做第四維度。喺古典力學裏面，空間同時間係冇直接啦掕、而且絕對永恆不變嘅兩樣嘢嚟嘅，即係所謂嘅絕對時空（absolute space and time）概念；不過自從廿世紀起相對論（theory of relativity）改革咗人對時空嘅睇法，令人知道時空唔係絕對嘅，而一件事件位於時空當中嘅邊一點係取決於（相對於）觀察者嘅郁動。

## 非整數
雖然一般人都習慣咗維度數量係整數，但係喺碎形入面維度唔一定係整數，而可能會係一個唔係整數嘅有理數，甚至係無理數。

## 睇埋
*幾何
*碎形
*降維

## 攷
斑蘭

**斑蘭**（***Pandanus amaryllifolius***），又叫**香蘭**，係露兜樹屬植物，而佢嘅葉叫**斑蘭葉**，整東南亞嘢食同甜品時經常都會用到。
莊費沙

**莊費沙**（，）係矽谷一個企業家、作家同埋經濟分析師。費沙係甲骨文公司下屬企業Bharosa嘅合創人兼行政總裁，呢間公司出咗甲骨文適應存取管理器（Oracle Adaptive Access Manager）。費沙出名可以好精確咁預測美國嘅經濟，尤其係失業率。費沙係三藩市大學（University of San Francisco）嘅副教授，佢嘅著作《策略性企業：粉碎創業的迷思》（Strategic Entrepreneurism: Shattering the Start-Up Entrepreneurial Myths）係好多間學校MBA課程嘅必讀書，包括喺柏克萊加州大學分校（University of California, Berkeley）嘅赫斯商業學院（Haas School of Business）。呢本書亦都係三本俾俄亥俄州TechAngels揀咗用嚟研究企業銷售嘅時機同埋策略嘅其中一本書，特別係俾天使投資者資助嘅企業銷售。

## 早期生活同埋教育
莊費沙喺加利福尼亞州嘅斯丹福醫院出世，父母係大學教授謝拉特·費沙同埋艾妮坦·費沙（Gerald & Anita Fisher），喺努亞法學校（The Nueva School）同埋晶泉高地學校（Crystal Springs Uplands School）畢業，之後去咗華沙學院(Vassar College)，然後喺三藩市大學畢業。佢喺2002年同Koze時裝精品店嘅老闆達菈潔謝蘿·費沙（Darla Kincheloe Fisher）結婚，喺2010年生咗個女。

## 事業生涯
喺1994年，莊費沙同人創辦AutoReach（而家呢間公司屬於AutoNation）並兼任行政總裁。喺1998年，佢間公司NetClerk整咗互聯網建築許可，之後喺2002年賣咗資產畀BidClerk。NetClerk失敗咗之後，費沙同紀錄片Startup.com嘅演員，包括嘉莉伊莎莎杜絲雯（Kaleil Isaza Tuzman），一齊幫企業家重組公司。喺2004年，費沙同另一位創辦人開咗Bharosa同埋兼任行政總裁，公司喺2007年俾甲骨文公司收購咗。喺2010年7月20號，費沙被宣佈做Predilect嘅行政總裁，係一間做互聯網安全嘅新公司。因為Predilect喺技術同埋商業模式嘅變動，費沙喺2010年11月17號被宣佈做CrowdOptic嘅行政總裁。連線雜誌（Wired Magazine）嘅布魯斯·斯特靈（Bruce Sterling）對CrowdOptic有咁樣嘅形容「我從來都無睇過一本虛構定係唔虛構嘅書暗示過有類似咁樣嘅科技係有可能嘅。」 

費沙一直都係大學同埋科技論壇嘅活躍演講者。

## 精準嘅預測
費沙話過房屋開工率跌係對失業率方向嘅好指標。佢寫：「睇返歷史，當美國房屋開工率大跌，失業率就會喺下年大升」，呢一句總結咗佢相信全國房屋開工率同全國失業率喺大衰退時有線性關連。費沙2008年4月喺馬凱特大學（Marquette University）對失業率作咗美國史上最精確嘅預測，當時佢預測美國失業率會喺2009年4月之前升到9%。
喺2009年加州共富俱樂部（Commonwealth Club of California）度，費沙預測美國失業率會升到最多10.4%，之後會喺2010年底前跌到8.0%。費沙挑戰湯馬斯·佛里曼喺《世界是平的》嘅論點，指出消費者屋企可能會係美國同埋國際經濟嘅中心。費沙一直都好直咁出嚟批評財政部嘅救援計劃，佢話：「有好多重組方式係商界熟悉嘅，但係無一樣政府係有用到。」但係，費沙寫「創業係唔應該用嚟打擊安全網。」

喺2010年3月IE Radio嘅一個訪問入面，費沙正確咁預測2011年美國債務上限危機嘅時間。

## 專利
費沙係4項已經發佈同埋14項等緊專利嘅共同發明人：7,908,645, 7,822,990, 7,616,764同埋7,596,701。呢啲專利都係同互聯網數據加密同安全有關，重有流動服務。

## 榮譽
* 2006年：美國城市商業周報 青年企業家排行榜（American City Business Journals Forty Under 40）
* 2007年：安永（Ernst & Young）新興品類年度企業家（Entrepreneur Of The Year, Emerging Category）

## 慈善
費沙係加利福尼亞州希爾斯堡努亞法學校（Hillsborough Nueva School）嘅受托人，而且係呢間學校2008年資金籌集活動小組嘅成員。佢亦都係位於南三藩市太平洋血管研究基金（Pacific Vascular Research Foundation）嘅理事莊係畢克老化研究所（Buck Institute for Research on Aging）董事會成員。

## 著作
費沙係嘅副教授，佢嘅著作《策略性企業：粉碎創業的迷思》係好多間學校MBA課程嘅必讀書，包括喺柏克萊加州大學嘅赫斯商業學院（Haas School of Business）。呢本書亦都係三本俾俄亥俄州TechAngels揀咗用嚟研究企業銷售嘅時機同埋策略嘅其中一本書，特別係俾天使投資者資助嘅企業銷售。

*

## 參考


## 出面網頁

*Commonwealth Club speech, 2009
*Speech at Brown University
*Dow Jones MarketWatch
*NewsHour With Jim Lehrer
*San Francisco Chronicle Op-ed
*Interview with the ''Wall Street Journal'', March 2009
0號元素

**0號元素**（英文：**Neutronium**）符號Nu，原子序號0，係指原子入面得中子，冇質子嘅一種元素。呢個詞最早俾人用喺科幻小説入面，代表一種密度極大嘅奇特元素。1926年，科學家安德利亞•馮•安德羅波夫發明呢個詞語，嗰陣甚至重未有中子嘅概念。安得羅波夫將0號元素放響元素週期表頭位，代表佢嘅質子數重細過氫。

響中子俾人發現之後，呢個詞嘅意思變咗啲。20世紀尾，0號元素已經主要指中子星入面存在嘅一種高密度、冇質子嘅元素，目前多數以多中子核物質嚟表示好多中子聚埋一齊形成嘅核素，呢種物質目前淨係喺中子星入面搵到。直到而家，呢個詞嘅使用重有爭議。

衰變反應：
 \rm n \rightarrow \rm p + e + v_e

## 睇埋
*中子
*中子星

## 參考
渠黎

**渠黎鎮**（壯語：Gizlij Cin），係中國廣西壯族自治區崇左市扶綏縣轄下嘅一個鎮。面積382平方千米，人口48195人（2011年）。

## 行政區劃
下轄2個社區、16個村：
* 社區：渠黎社區、中國東盟青年產業園社區。
* 村：聯綏村、渠哆村、馱河村、新安村、岜桑村、布堯村、那勒村、弄平村、渠蒔村、汪莊村、大陵村、蕾隴村、篤邦村、渠新村、必計村、渠鳳村。

## 出面網頁
*  渠黎鎮網
生抽

**生抽**又叫**淡豉油**，係種豉油。特色係色澤較淡，呈紅褐色，同埋味道較鹹。

## 用途
生抽顏色淡，鹹味重，主要喺煮餸用來調味。而老抽顏色重，鹹味淡，主要用來調色。

## 製法
生抽以大豆同麵粉做主要原料，人工接入種曲，經天然曬制同發酵而成。

## 睇埋
* 老抽
渠舊

**渠舊鎮**（壯語：Gizgiu Cin），係中國廣西壯族自治區崇左市扶綏縣轄下嘅一個鎮。面積173平方千米，人口28000（2011年）。

## 行政區劃
下轄1個社區、10個村：
*社區：渠舊社區。
*村：瀨濾村、馱弄村、馱迓村、三合村、弄蔔村、渠吞村、中原村、竹琴村、崇邊村、布沙村。

## 名人
* 黃現璠（1899 － 1982），廣西壯族自治區崇左市扶綏縣渠舊鎮三合村人。壯族。中國現代民族學嘅奠基人。

* 甘苦（1924－1993），廣西壯族自治區崇左市扶綏縣渠舊鎮竹琴村。壯族。做過全國人大常委會嘅副委員長。

## 出面網頁
*  渠舊鎮網
簡路迪

**簡路迪**（**Frédéric Oumar Kanouté**，）係馬里退役足球員，職業生涯最後兩個賽季效力中國足球超級聯賽球隊北京國安。

## 出面網頁
中國農工民主黨

**中國農工民主黨**（簡稱**農工黨**），係中國一個政黨，由鄧演達、譚平山、章伯鈞喺1930年8月9號創立。佢嘅前身依次序係**中國國民黨臨時行動委員會**、**中華民族解放行動委員會**。1947年2月3號改名中國農工民主黨。

中國農工民主黨係以醫藥衛生、人口資源、生態環境同相關嘅科學技術、教育領域高、中級知識份子為主，具有政治聯盟特點嘅中國特色社會主義參政黨，係一個接受中國共產黨領導、同佢通力合作嘅一個政黨。

現任主席係何維，常務副主席楊震，副主席王路、焦紅、呂忠梅、楊關林、但彥錚、張全、王金南、徐濤、鄧蓉玲。

## 出面網頁
*中國農工民主黨主頁
榕江縣

**榕江**（）係中國貴州黔東南苗族侗族自治州轄下嘅縣。面積3315平方千米，人口35萬，其中少數民族人口大概佔咗成個縣總人口嘅84%（2010年）。縣人民政府喺古州鎮。

## 行政區劃
下轄6個鎮、13個鄉：
*鎮：古州鎮、忠誠鎮、寨蒿鎮、平永鎮、樂裏鎮、朗洞鎮。
*鄉：栽麻鄉、崇義鄉、平江鄉、平陽鄉、兩汪鄉、八開鄉、計劃鄉、仁裏水族鄉、三江水族鄉、定威水族鄉、興華鄉水族、水尾水族鄉、塔石瑤族水族鄉。

## 民族
榕江係多個民族嘅生活地，有彜族、白族、傣族、壯族、苗族、回族、傈僳族、拉祜族、佤族、納西族、瑤族、藏族、景頗族、布朗族、布依族、阿昌族、哈尼族、錫伯族、普米族、蒙古族、怒族、基諾族、德昂族、水族、滿族、獨龍族等民族。

## 出面網頁
* 榕江縣人民政府網
策略家

**策略家**（；），又或者叫**策士**，係軍人或者負責軍事行動嘅角色。擅長戰略、戰術或者打仗嘅理論家。

## 概論

## 能力

## 睇埋
*博弈者
*智庫
佐治·韋亞

**韋亞**（，）係利比利亞前總統、前足球員，做過世界足球先生、歐洲足球先生同埋非洲足球先生，暫時係唯一非洲人世界足球先生。

2000年韋亞喺就快離開AC米蘭嗰陣時對傳媒發表咗段好出名嘅言論：「我嘅膚色係黑色，我嘅血係紅色，我嘅一世都屬於紅黑色。」因為AC米蘭嘅波衫乃至球會嘅傳統色水都係紅黑色。

韋亞喺2003年掛靴，之後開始從政。喺2005年利比利亞總統選舉，韋亞以40.9%對59.1%輸咗畀世界銀行前理事約翰遜瑟利夫。韋亞喺選舉之後公開宣稱唔承認選舉結果，但係喺同年12月21號放棄咗選舉訴訟。

2017年，佐治·韋亞再度參選利比利亞總統，結果順利當選，2018年1月22號上任。2023年佢競逐連任，響第二輪投票輸咗畀約瑟夫·博阿凱。

## 參考

## 睇埋
*第51屆利比里亞總統選舉
*添莫菲·韋亞
車震

**車震**係泛指所有車廂入面做嘅性交，又叫車床族，因為車箱運動會令架車好震，所以又叫車震。
## 名人
*孫悅
*顧長衛
*竇文濤
*克勞奇
*張雨綺
*梁榮忠
*2023年馬來西亞車震事件
車震 (將領)

**車震**字百聞，山東臨清人。1914年北洋政府陸軍第20師39旅團長，1916年護國戰爭爆發，升做旅長。
事件

**事件**係人類活動，當中有人物地點時間，有刻意安排又有意外發生。

## 例子
*生日會
*飛機失事

## 歷史
*美麗島事件
*六四事件
## 睇埋
*故仔
平衡球

**平衡球**（**Ballance**）係一個三維解謎冒險遊戲，由Cyparade開發，Atari發布。佢同Marble Madness比較相似：玩家控制一個球郁到目的地，兼且唔可以畀個波跌出去。平衡球嘅英文名Ballance嚟自球（ball）同埋平衡（balance）兩個單詞嘅縮合。
香港合球代表隊

**香港合球代表隊**係由中國香港合球總會管理，代表香港參加國際嘅合球賽事。

## 比賽成績

## 參考

## 出面網頁
* 中國香港合球總會
城市電訊

**城市電訊**（**City Telecom**，縮寫：**CTI**），係香港一間電訊公司，喺1992年由王維基同張子建創辦，初頭經營長途電話服務，1999年開香港寬頻搞寬頻上網服務。隨住2009年城市電訊有意申請免費電視牌，喺2012年4月賣走所有電訊業務，同年12月改名做香港電視網絡，正式轉型做電視節目製作公司。
WhatsApp

**WhatsApp**, 民間譯为**嘎哈**、**哇赛**、**話集、屈濕**, 係一個專畀手機用嘅即時通訊程式，2009年由美國WhatsApp Inc.推出。用家可以透過程式發文字短訊、圖片、影片又或者聲音訊息。程式而家支援嘅平台包括Android、iOS同埋Windows Phone。

2014年WhatsApp俾Facebook公司（之後改咗名做Meta平台）收購。

## 有關
*Jan Koum創始人
*個名嚟自英文打招呼「What's up」諧音
*語言:英語、阿拉伯語、孟加拉語、加泰隆尼亞語、克羅埃西亞語、捷克語、丹麥語、荷蘭語、芬蘭語、法語、德語、希臘語、古吉拉特語、希伯來語、印地語、匈牙利語、印度尼西亞語、愛爾蘭語、義大利語、日語、韓語、馬來語、馬拉地語、挪威語 、波斯語、波蘭語、葡萄牙語、羅馬尼亞語、俄語、簡體中文、斯洛伐克語、西班牙語、瑞典語、泰語、繁體中文、土耳其語、烏克蘭語、烏爾都語、越南語
*功能:__________

## 出面網頁

*WhatsApp
廣東華南虎籃球會

（）係中國籃球職業聯賽嘅籃球會，亦係廣東東莞嘅籃球會，1993年成立。佢攞過11次中國籃球職業聯賽嘅總冠軍，家下亦係攞到CBA總冠軍最多嘅球會。

## 用過嘅名
*廣東宏遠籃球隊（1995～2006）
*廣東宏遠寶瑪仕（2006～2008）
*廣東東莞銀行（2008～2020）
*廣東東莞太益（2020～而家）

## 攞過嘅獎
伊支球隊從1995年CBA聯賽開賽到而家，總共入咗16次總決賽、攞咗11次總冠軍；亦都係唯一從嚟未缺席過CBA季後賽嘅球隊。
* 2002～2003賽季中國籃球職業聯賽總冠軍
* 2003～2004賽季中國籃球職業聯賽總冠軍
* 2004～2005賽季中國籃球職業聯賽總冠軍
* 2005～2006賽季中國籃球職業聯賽總冠軍
* 2007～2008賽季中國籃球職業聯賽總冠軍
* 2008～2009賽季中國籃球職業聯賽總冠軍
* 2009～2010賽季中國籃球職業聯賽總冠軍
* 2010～2011賽季中國籃球職業聯賽總冠軍
* 2012～2013賽季中國籃球職業聯賽總冠軍
* 2018～2019賽季中國籃球職業聯賽總冠軍
* 2019～2020賽季中國籃球職業聯賽總冠軍
* 2020～2021賽季中國籃球職業聯賽總冠軍

## 註同攷
;註

;攷

類:中國籃球隊
類:東莞
加藤繁

**加藤繁**（）係日本嘅歷史學家、文學博士，東京大學教授，有「日本現代研究中國經濟史第一人」嘅稱號。

## 底細
加藤繁喺日本島根縣出世，細蚊仔時讀松江小學，中學就讀松江中學，然後考入東京帝國大學文科大學（而家東京大學文學部）史學科，喺度隨東洋史學嘅創始人白鳥庫吉同埋日本經濟史學嘅創始人內田銀藏等史學家學習，受到一連串正規同嚴格嘅史學教育。1906年攞到學士學位。

舊陣時佢做過日本法政大學嘅清國留學生普通科副主任、法大清國留學生總講習、慶應大學教授、東京帝國大學教授。1927年5月20日因為《唐宋時代金銀之研究》兩卷嘅學術成就，俾日本學士院授予第17屆恩賜獎（日本學士院獎嘅最權威學術獎）。

## 出名著述
### [[日文]]版
*《支那古田制研究》，京都法學會、有斐閣，1916年8月。
*《唐宋時代金銀之研究》兩卷，東洋文庫，1925-1926年。
*《史記列傳》（司馬遷著，加藤繁、公田連太郎譯，三冊），富山房，1940-1942年。
*《史記平準書・漢書食貨誌》（加藤繁註），巖波文庫，1942年9月。
*《支那經濟史概說》，弘文堂書房，1944年。
*《支那學雜草》，生活社，1944年11月。
*《始皇帝其他——秦漢的人物》，生活社，1946年3月。
*《支那經濟史考證》（中文譯名《中國經濟史考證》）上、下兩卷（東洋文庫論叢第33、34），東洋文庫，1952-1953年；1965年、1974年重印。

### [[唐文]]版
*加藤繁著：《清代村鎮的定期市》，《東洋學報》1934年23卷2期，王興瑞譯，載《食貨》1937年5卷1期。
*加藤繁著：《唐宋時代金銀之研究》，中國聯合銀行調查室譯，中國聯合準備銀行，1944年；中華書局2006年12月重印。
*加藤繁著，吳傑譯：《中國經濟史考證》（1-3卷），北京：商務印書館，1973年1月；上、下兩卷，臺北：華世出版社，1981年9月。
*加藤繁著，杜正勝、蕭正誼譯：《中國經濟社會史概說》，臺北：華世，1978年。

## 參考
*榎一雄「加藤繁」（『国史大辞典 3』（吉川弘文館、1983年） ISBN 978-4-642-00503-6
廣東宏遠

**廣東宏遠**可以指：

* 廣東宏遠集團，先後冠名贊助過廣東省足球隊同籃球隊嘅房地產集團；
* 廣東宏遠足球會，廣東職業足球隊，2001年解散；
* 廣東華南虎籃球會，廣東職業籃球隊。
三藩市灣區

**三藩市灣區**（），簡稱**灣區**（）係美國加利福尼亞州北部嘅一個大都會區，位置係薩克拉門托河下游出海口嘅三藩市灣周圍，其中包括多個大小城市，最主要嘅城市包括三藩市半島上嘅三藩市，東部嘅奧克蘭，以及南部嘅聖荷西等等。三藩市灣區係美國西岸僅次於洛杉磯嘅最大都會區，總人口700萬以上，嗰度都係美國人均所得最高嘅地區之一。

唔似其他以單一城市為中心嘅大都會區，三藩市灣區入面有幾個獨特嘅城郊中心。雖然聖荷西係喺1990年人口普查時超越三藩市，成為灣區入面人口最多嘅城市，但三藩市依然係灣區商業同文化嘅中心。

## 睇埋
*大倫敦
*大多倫多地區
*大吉隆坡
*大檳城
*粵港澳大灣區
簡奴

**簡奴**（**Nwankwo Christian Kanu**，）係尼日利亞足球員，司職前鋒，2016年掛靴。佢係尼日利亞足球代表隊喺1996年夏季奧林匹克運動會攞金牌嘅功臣。

## 出面網頁
風油軚

**風油軚**，又叫**動力輔助轉向系統**，係幫汽車司機更容易扭動軚盤嘅部件，舊時係用油壓（液壓），所以廣東話叫風油軚，依家好多時都會用電力推動。
會議記錄

**會議紀錄**（）係當會議開緊嘅時候，由專人記錄落來嘅資料。內容包括會議入面所討論嘅事項、與會者嘅發言同埋會議嘅決議等，可以作為日後做嘢嘅依據或者參考。

## 格式

一篇會議記錄最基本要有會議嘅時間、地點、與會人同會議內容。

## 睇埋
* Minutes

## 出面網頁
* 會議紀錄
* 会议记录 - MBA智库百科
* 会议记录_百度百科

類:會議
崩紗 (小食)

**大良崩紗**（）係種小食，用麵粉加水、蛋、糖搓成崩紗形，然後用油炸到金黃色，噉樣整出來嘅。崩紗起源順德大良，因為形似蝴蝶，舊陣時蝴蝶粵語叫**崩紗**，所以有呢個名。

## 故仔

講到崩紗個名點嚟，其實有個來歷：廣東話以前叫蝴蝶做 ***'，用[[漢字]]寫作'''𧌇䖢'''或者'''崩紗'''。

呢個詞相傳係源自[[百越人]]嘅語言，但而家已經好少人用嚟講蝴蝶。反而呢個字轉咗去形容另一樣嘢－大良崩紗。大良崩紗簡稱'''崩紗'''，係由大良人梁成章喺 1788 年（[[清朝]]時期）喺佢間「成記」油炸店發明出嚟。呢種小食係將麵團加糖同鹽整成片，折埋之後切同捏成蝴蝶形，然後用油[[炸]]。後來經過李禧同佢嘅後人傳承同改良，到咗廿一世紀就成為咗「李禧記」嘅老字號崩紗－咁樣 ***' 呢個古老嘅字就冇消失，淨係改咗意思。

## 睇埋
*蝴蝶
*粵菜
*語義演變

## 引咗
肉眼扒

**肉眼扒**，簡稱**肉眼**，通常係指一種牛扒，來自牛胸肋附近嘅牛肉，油脂比較多，尤其係中心部位，睇落好似隻眼咁，所以叫肉眼。

呢個概念可以引申到豬肉，豬同一個部位嘅肉扒就會叫「豬肉眼扒」。

## 睇埋
*西冷
*牛柳
西冷扒

**西冷**係種牛扒，來自牛胸脊部份嘅牛肉，通常側邊有條油筋。西冷除咗可以切成一塊塊香煎之外，重可以成嚿烤焗成燒牛肉。

西冷嘅英文Sirloin當中嘅「Sir」，響中古英文係解「上面」，所以成個字即係解做「小掩位嘅上半截」或者「上腰」，同爵士（英文「Sir」目前解法）完全無關。不過香港都有商家將佢叫做**爵士牛扒**。

## 睇埋
*肉眼扒
*牛柳
牛油果

**牛油果**又叫**油梨**、**鳄梨**、**酪梨**、**奶油果**，係種生果，外形似梨，綠皮黃肉，口感似牛油。

牛油果肉油脂豐富，可以用嚟榨牛油果油。
牛柳

**牛柳**係來自牛腰部份嘅牛肉，亦都係種牛扒，由於份量細，所以比較矜貴。

## 菜式
*威靈頓牛柳
*中式牛柳
*免翁牛柳
*鑊仔牛柳
*串標牛柳
巴黎聖日耳門

**巴黎聖日耳門**，亦有譯**巴黎聖日門**，係法國巴黎嘅一間職業足球球會，喺1970年成立，目前踢緊法國甲組足球聯賽。

## 球員
### 而家陣容

## 參考

## 出面網頁

* PSG.fr
馬拉加足球會

**馬拉加**（**Málaga Club de Fútbol**）係西班牙一間職業足球球會，而家打緊西班牙皇家足協甲組聯賽。

球會喺2012/13年度歐洲聯賽冠軍盃打到八強。

## 曾經效力過嘅部分球員

 

## 參考

## 出面網頁
*官方網站
多蒙特足球會

**多蒙特**（；，全名縮寫：BVB）係德國嘅一間職業足球球會，而家打緊德國甲組足球聯賽。多蒙特喺1997年攞過一次歐洲聯賽冠軍盃，係德甲除拜仁慕尼黑之外嘅球隊最近一次攞到冠軍盃。多蒙特同拜仁慕尼黑之間嘅比賽叫做「國家打吡」，多蒙特同史浩克04之間嘅比賽叫做「魯爾區打吡」。

## 歷史
* 多蒙特普魯士1909球類運動會註冊協會1909年12月19號喺多蒙特市成立。
* 1933年，多蒙特同其他球會一樣都係實行所謂領導人負責制。而係喺1934年奧古斯特·布瑟代替咗唔肯加入納粹黨嘅埃貢·潘圖盧普，成為新任俱樂部主席。
* 1947年5月18號，多蒙特以3：2 擊敗史浩克04。
* 1956年第一次攞到全國冠軍，第二年衛冕成功。
* 1963年攞到德國甲組足球聯賽成立之前嘅最後一個全國冠軍。
* 1966年攞到歐洲盃賽冠軍盃。
* 1972年聯賽排名係第17位，降班西區聯賽。
* 1974年5月2號同史浩克04嘅比賽為新建成嘅威斯特法倫球場揭幕。
* 1976年多蒙特番去甲級聯賽。
* 1991年希斯菲特執教多蒙特。
* 1995年攞到德甲冠軍，第二年衛冕成功。
* 1997年多蒙特喺慕尼黑奧林匹克體育場擊敗祖雲達斯攞到歐聯冠軍，希斯菲特離開球會。
* 2000年10月31號球會喺法蘭克福證券交易所上市。
* 2001年森馬開始執教多蒙特。球會用咗1億4千萬馬克買咗路斯基、真·高拿、阿武羅素，其中阿武羅素嘅轉會費2500萬曾經係德國球會之間轉會費最高嘅記錄。第二年球會奪冠。
* 2011年事隔九年攞番德國甲組足球聯賽冠軍，第二年衛冕成功。
* 2012年多蒙特再一次攞到德國甲組足球聯賽冠軍，以81分成為德甲史上最高分嘅冠軍。同時亦喺德國盃決賽以5:2擊敗拜仁慕尼黑攞到冠軍，係球會史上第一次成為國內雙冠王。
* 2013年多蒙特攞到德國甲組足球聯賽亞軍。喺2012/13度歐洲聯賽冠軍盃四強擊敗皇家馬德里，入咗決賽，係球會史上第二次入到歐聯決賽，但喺決賽輸咗畀同國對手拜仁慕尼黑，攞到亞軍。
* 2014年2-0擊敗拜仁慕尼黑，攞到德國超級盃冠軍。

## 主場球場

**[[西格納伊度納公園]]**（）係「西法倫球場」（）由2005年12月至2021年6月嘅冠名贊助名，屬於德國甲組足球聯賽球隊多蒙特嘅主場球場。國內聯賽容量果包含81,264座位同企位，當舉行緊國際賽嗰時會改做全座位，可以容納到67,000人。球場原本用普魯士省份威斯法倫（Westphalia）做名，係全德國最大嘅球場，喺2004/05球季以140萬觀眾嘅人次創下咗歐洲足球入場觀眾人次嘅新紀錄。

喺1960年代，多蒙特已經開始籌備起一個新嘅球場去取代好舊嘅「紅地球球場」（），但係龐大嘅工程計劃因為資金嘅問題而中止咗。 喺1971年科隆市因為財政問題而退出舉辦1974年世界盃嘅城市，多蒙特成為咗替補城市，原先起新球場嘅資金亦都同多蒙特合併咗，但係資金仍然唔多夠，建築商採用咗造價低、以預制組件做基礎、可容納54,000觀眾嘅新型設計方案，喺1971年10月19號獲批准開始工程，起咗一年就用得。

喺1974年4月2號，多蒙特正式搬入西法倫球場，揭幕賽同史浩克04打友誼賽，0-3輸咗。15日之後打第一場正式嘅國際賽，由西德隊對匈牙利隊，結果國家隊以5-0擊敗匈牙利。1974年世界盃西法倫球場進行咗三場分組初賽同巴西對荷蘭嘅第二輪分組賽。多蒙特喺1972年降咗去乙組，係唯一德乙主辦1974年世界盃嘅球隊。1976年升返德甲，多蒙特終於可以將頂級聯賽帶去西法倫球場。

喺1990年代，經過兩次嘅擴建之後，西法倫球場外觀好有現代嘅風格：球場北面外牆更加用咗全鋼結構框架懸掛鋁合金嘅玻璃幕墻。兩次擴建一共用咗1億1千萬馬克。

當德國喺2000年獲得2006年世界盃嘅主辦權嗰時，球場俾人叫做「德國足球大劇院」（，雖然係德國投標嘅重點球場，但係唔啱國際足協嘅世界盃準決賽球場嘅規定。西法倫球場需要做第三次嘅擴建，喺原有四面看臺嘅四角加建，將國際賽嘅容量升到67,000人。

喺2005年，西法倫球場嘅命名權以2,000萬歐元賣咗畀一間保險投資公司（），更加喺12月改咗名做西格納伊度納公園。

## 歷史球衣

| 

|  

## 球會榮譽

## 球員

### 而家陣容（2015/16）

*曉姆斯、馬高·萊斯、維丹費拿分別係隊長、副隊長、第三隊長。

### 離隊球員（2015/16）

### 外借球員 （2015/16）

### 吉祥物
多蒙特嘅官方吉祥物叫Emma。

## 參考

## 出面網頁
2012–13年歐洲聯賽冠軍盃

**2012–13年歐洲聯賽冠軍盃**係歐洲第58屆嘅頂級球會比賽，亦係改制後第21屆嘅歐洲聯賽冠軍盃。

今屆決賽喺英格蘭倫敦嘅溫布萊球場舉行，由兩隊德國球隊拜仁慕尼黑同埋多蒙特爭冠軍，結果拜仁慕尼黑贏2:1捧盃。

## 分組賽隊伍

## 賽事
### 分組賽
#### A組

#### B組

#### C組

#### D組

#### E組

#### F組

#### G組

#### H組

### 淘汰賽

#### 十六強賽

|}

#### 半準決賽

|}

#### 準決賽

|}

#### 決賽
決賽喺2013年5月25號，喺倫敦溫布萊球場進行。

## 參考


## 出面網頁
*官方網站
卡斯卡迪亞盃

**卡斯卡迪亞盃**（**Cascadia Cup**）係北美洲西海岸三支職業足球隊（溫哥華白浪、西雅圖海灣人同埋波特蘭伐木工）各自嘅擁躉俱樂部（溫哥華南邊人、翡翠城支持者同埋波特蘭伐木軍）自發組織，並且得到球隊承認嘅盃賽，亦都係目前北美足球大聯盟唯一完全由擁躉俱樂部組織嘅盃賽。每年頒發一次，2004年第一次頒發。

## 評分標準

* 1. 今個賽季盃賽積分最多嘅球隊贏（贏波3分、和波1分、輸波0分）；
* 2. 如果有幾支隊積分相同嘅話，今個賽季盃賽淨勝球更多嘅球隊贏；
* 3. 如果有幾支隊淨勝球一樣多嘅話，今個賽季盃賽入球更多嘅球隊贏；
* 4. 重係分唔出勝負嘅話，就按以上3個條件再計算一次；
* 5. 重係分唔出勝負嘅話，以往所有盃賽裡面總淨勝球更多嘅球隊贏；
* 6. 重係分唔出勝負嘅話，以往所有盃賽裡面入球球更多嘅球隊贏；
* 7. 重係分唔出勝負嘅話，以往所有盃賽入面拿牌罰分最少嘅球隊贏（一張黃牌罰1分，一張紅牌罰2分；兩黃一紅計做一張紅牌）。

## 以往賽果
**贏得獎盃：**
* 波特蘭：3次
* 西雅圖：3次
* 溫哥華：3次

## 逐年賽果

## 版權爭議
2012年12月，北美足球大聯盟向加拿大政府發出版權申訴，要求將卡斯卡迪亞盃嘅版權收歸大聯盟，結果三個擁躉俱樂部反應激烈，並且馬上組建咗一個叫做「卡斯卡迪亞盃議事會」（Cascadia Cup Council）嘅法人組織，專門負責保護卡斯卡迪亞盃版權嘅一切事項。伊場爭議直到宜家都未解決。
加拉塔沙雷

**加拉塔沙雷**係土耳其嘅一間運動會，以足球部比較出名球會，足球部而家踢緊土耳其超級足球聯賽。

除咗足球部，加拉塔沙雷重有籃球部同埋排球部。

## 榮譽
*土耳其超級足球聯賽冠軍：1962、1963、1969、1971、1972、1973、1987、1988、1993、1994、1997、1998、1999、2000、2002、2006、2008、2012、2013、2015、2018、2019、2023
*土耳其盃冠軍：1963、1964、1965、1966、1973、1976、1982、1985、1991、1993、1996、1999、2000、2005、2014、2015、2016

## 參考


## 睇埋
*加拉塔沙雷籃球隊
*加拉塔沙雷排球隊

## 出面網頁
*Galatasaray（土耳其話）
韓國燒烤

**韓國燒烤**（），係源自蒙古嘅燒肉料理，據講古時蒙古士兵出外征戰，行裝輕便無乜點帶煮食工具，就用金屬做嘅盾牌或頭盔燒熟肉類，所以韓國料理所使用嘅銅盤形狀，會同盾牌嘅形狀有啲相似地方。另一稱呼係，係高句麗固有嘅文化。

家陣就逐漸成為咗朝鮮族宴客嘅料理，通常喺食銅板燒肉時，食材多以醃漬嘅肉類同海鮮為主，同銅板周圍淺底凹陷累積醬料同蔬菜流出嘅湯汁一齊燒嚟食。而肉類又以牛肉為主，重有，牛骨脊、牛扒、牛脷、牛腰、同埋有海鮮、魚生等都係韓國燒烤嘅美食，特別係燒牛骨脊同燒牛扒最出名，佢嘅肉質鮮美爽嫩。

喺銅板上面燒嘅肉類一定要切得夠薄，咁樣醃漬醬料先可滲入肉片，只需要就咁燒下就可以食得，如果肉片較厚，會少咗應有嘅入味，同埋失去咗銅板燒肉即燒即食嘅樂趣。另外，韓人習慣會夾埋小菜一齊食，其中又多數係各式醃漬泡菜。

## 睇埋
*韓式燒肉
*韓式燒牛仔骨
AFC

**AFC**可以係：
* 亞洲足球協會：亞洲最大嘅足球協會，**A**sian **F**ootball **C**orperation嘅簡寫。
* 自動售檢票系統：車站票務一種，**A**utomated **F**are **C**ollection嘅簡寫。
* 自動頻率控制系統：收音機嘅電路系統，**A**utomatic **F**requency **C**ontrol嘅簡寫。
* 美國第一委員會：美國嘅非干涉主義倡導團體，**A**merica **F**irst **C**ommittee嘅簡寫。
* 澳洲拳擊錦標賽：澳洲嘅拳擊比賽，**A**ustralian **F**ighting **C**hampionship嘅簡寫。
亞足協亞洲盃

**亞足協亞洲盃**（英語：**AFC Asian Cup**），係亞洲足球協會主辦，畀代表隊參加嘅足球大賽。第一屆喺1956年由香港主辦，每4年搞1次。

## 結果

## 參考

## 出面網頁
* AFC Asian Cup | AFC
微信

（）係騰訊喺2011年推出嘅一款即時通訊軟件，由騰訊帶頭研發。可以喺iOS（淨係畀iPhone裝）、Android、Windows Phone、Symbian V3/V5平台使用。有簡體中文、繁體中文、英文、泰文、印尼文、越南文、馬來文、日文、韓文、葡萄牙文、西班牙文、波蘭文、意大利文、俄文、印地文、土耳其文版本。

2013年1月，微信用戶已經突破3億。

2017年5月5號上晝，俄羅斯當地開始封殺微信境外版，主要原因係俄羅斯通信部門話佢冇喺俄羅斯登記牌照等基本信息。

## 微信支付

微信支付係中國大陸嘅通用第三方支付平台，由馬化騰喺2013年一手創辦。
## 攷

## 睇埋
*支付寶
*騰訊QQ

## 出面網頁
* 微信下载
* 微信营销
* 微信论坛
* 微信官网
* 微信繁體中文版
* 微信英文版
* 微信视频官网
* 微信视频官网

類:騰訊
贊尼特銀行

**贊尼特銀行**（，：**ZENITHBANK**）全名**贊尼特銀行股份有限公司**，喺1990年5月開，跟住喺2004年7月變咗股份有限公司，同年10月21號進行公開招股，並喺掛牌。

2004年，被惠譽國際頒佈長期評級為AA-（指優質管理企業）。

其後喺2013年3月21號，以喺倫敦證券交易所掛牌，以每50股普通股，發行1.25億股。

而主要分行包括岡比亞、加納、塞拉利昂、南非、同英國。總部喺尼日利亞。僱員總人數3,911，包括董事長Macaulay Pepple、總裁為Jim Ovia。

## 參考

## 出面網頁
*zenithbank.com
*贊尼特銀行於尼日利亞證券交易所
拜仁 (搞清楚)

**拜仁**可以係：
*拜仁自由州，德國南部嘅一個自由州；
*高比拜仁，美國籃球員；
*拜仁慕尼黑，主場喺慕尼黑嘅德國職業足球隊。
陶希聖

**陶希聖**（）係中國史學家同國民黨嘅權威理論家，喺湖北黃岡出世。做過北京大學、北京師範大學嘅教授、蔣介石嘅秘書，亦係中國社會經濟史「新生命派」嘅創始人同埋「高陶事件」嘅中心人物。陶希聖俾顧頡剛尊稱為「中國社會經濟史最早嘅大師」。

## 出名著述
* 《潮流與點滴》
* 《中國社會同中國革命》
* 《中國社會史分析》
* 《中國政治思想史》
* 《論道集》
* 《中國封建社會史》

## 參考
* 徐友春主編 ：《民國人物大辭典 増訂版》，河北人民出版社，2007年。ISBN 978-7-202-03014-1。

## 出面網頁
*鳳凰衛視節目：陶希聖
*文史修養深厚嘅法學家陶希聖/清華大學法學院主辦中國法學創新網
甲申政變

**甲申政變**（韓文：갑신 정변），又叫**甲申革命**（韓文：갑신 혁명）、**甲申事變**、**三日天下**，係1884年（甲申年）12月4號至7號李氏朝鮮嘅一場武力政變。金玉均、徐載弼、洪英植等開化黨急進派發動政變，發表14條嘅改革案，但好快輸畀開化黨穩健派同戚臣高官。

## 睇埋
* 金玉均
* 徐載弼
* 徐載昌
* 朴泳孝
* 洪英植
* 徐光範
* 朴定陽
* 朴重陽

## 參考


## 出面網頁
* http://book.sina.com.cn/longbook/1095229061_jiawubeige/8.shtml
* 甲申政變 
* 甲申政變 
* 甲申政變 
* 甲申政變 

類:大朝鮮國
陰德

**陰德**（）係中國古代嘅星官名，屬三垣入面嘅紫微垣，話帝王後宮嘅事務。而陰德係由2粒星組成，喺而家嘅88個星座入面，佢屬天龍座嘅星球。

## 陰德二星

## 陰德增一星
清朝嘅欽天監喺1752年搞咗《儀象考成》嘅星表，而陰德就加咗粒肉眼可以睇到嘅星

## 有關記載
* 《晉書‧天文志》：尚書西二星曰陰德、陽德。 

## 攷
拉科魯尼亞

**拉科魯尼亞**（西班牙話：**La Coruña**）係西班牙一座港口城市，屬於加利西亞大區，係拉科魯尼亞省省會，瀕臨大西洋。
馬拉加

**馬拉加**（**Málaga**）係西班牙第二大港口城市，位於該國南部、地中海沿岸。主要收入來自農業同埋旅遊業。
死刑

**死刑**，又叫做**極刑**或者**正法**，指國家機關使用法律賦予嘅權力，結束罪犯生命嘅刑罰。

通常淨係有「罪行重大」嘅罪犯先至會被人判處死刑。雖然「罪行重大」嘅定義經常有爭論，但係喺保留死刑嘅國家或者地區裡面，「故意殺人」通常都會導致死刑。

啲罪行係會判死刑嘅，就叫做「死罪」、「死刑罪」或者「重罪」，喺唔同嘅司法管轄區定義都唔同，但係通常包括一啲針對人嘅嚴重罪行，好似謀殺、暗殺、大屠殺、謀殺兒童、加重 強姦、恐怖主義、劫機、戰爭罪行、危害人類罪同埋種族滅絕。重有啲針對國家嘅罪行，好似企圖推翻政府、叛國、間諜活動、煽動叛亂同埋海盜行為。另外，喺某啲情況下，累犯、加重搶劫同埋綁架，加上販毒、賣毒品同埋藏毒，都係死罪或者加重刑罰嘅情況。不過，有啲國家都試過因為好多唔同嘅行為，或者因為政治或宗教信仰同埋習俗，或者因為一啲人控制唔到嘅身份，又或者冇經過任何重要嘅正當程序，就施加懲罰性嘅處決。 司法謀殺係指通過死刑，蓄意同埋有預謀噉殺死一個無辜嘅人。 例如，喺蘇聯1936–1938年大清洗期間，喺政治審判之後進行嘅處決就係政治鎮壓嘅工具。

按處決人數嚟計，頭三個國家係中國、伊朗同埋沙特阿拉伯。 截至2021年，有56個國家保留咗死刑，111個國家已經喺法律上*[[法理上]]*完全廢除咗所有罪行嘅死刑，7個國家已經廢除咗普通罪行嘅死刑（但係保留咗針對特殊情況，例如戰爭罪行嘅死刑），而有24個國家實際上已經廢除咗死刑。 雖然大多數國家已經廢除咗死刑，但係全球過半數人口都住喺啲仍然保留死刑嘅國家，包括印度、中國、美國、印尼、巴基斯坦、孟加拉、日本、越南、埃及、尼日利亞、埃塞俄比亞同埋剛果民主共和國。截至2023年，喺38個經合組織成員國入面，得返2個（美國同埋日本）允許死刑。

死刑係有爭議嘅，好多人、組織同埋宗教團體對於喺道德上係咪可以接受死刑持有唔同嘅睇法。國際特赦組織聲明死刑違反人權，尤其係「生命權同埋免受酷刑或者殘忍、唔人道或者有辱人格嘅待遇或者懲罰嘅權利」。 呢啲權利受到世界人權宣言嘅保護，聯合國喺1948年通過咗呢份宣言。 喺歐洲聯盟（歐盟）入面，《歐盟基本權利憲章》第2條禁止使用死刑。 擁有46個成員國嘅歐洲委員會一直致力於終止死刑，自1997年以嚟，佢現時嘅成員國都冇再執行過死刑。聯合國大會喺2007年至2020年期間， 通過咗八項唔具約束力嘅決議，呼籲全球暫停執行死刑，並支持最終廢除死刑。
## 廢除死刑嘅歷史

喺公元724年嘅日本，聖武天皇在位期間禁止咗死刑，但係廢除死刑只係維持咗幾年。 喺818年，嵯峨天皇喺神道嘅影響下廢除咗死刑，並且維持到1156年。 喺中國，唐玄宗喺747年禁止咗死刑，用流放或者鞭打嚟代替。但係，呢個禁令只係維持咗12年。 喺988年改信基督教之後，弗拉基米爾大帝喺基輔羅斯廢除咗死刑，同時廢除咗酷刑同埋肢解；體罰都好少用。

喺英格蘭，一份公開反對死刑嘅聲明被收錄喺1395年寫成嘅《羅拉德派十二條結論》入面。
喺後古典時代嘅波利察共和國，喺佢1440年嘅《波利察法規》入面，生命權被確保為一項基本權利。
湯瑪斯·摩爾爵士喺1516年出版嘅《烏托邦》，以對話形式辯論死刑嘅好處，但係冇得出明確嘅結論。摩爾本人喺1535年因為叛國罪而被處決。

更近期對死刑嘅反對源於意大利人切薩雷·貝卡里亞喺1764年出版嘅書《Dei Delitti e Delle Pene》（「論犯罪與刑罰」）。喺呢本書入面，貝卡里亞旨在證明酷刑同埋死刑唔單止唔公正，甚至從社會福利嘅角度嚟睇都係徒勞無功嘅。受到呢本書嘅影響，哈布斯堡王朝嘅托斯卡納大公利奧波德二世，即係後嚟嘅神聖羅馬帝國皇帝，喺當時獨立嘅托斯卡納大公國廢除咗死刑，係現代史上第一次廢除死刑。喺1786年11月30號，喺*事實上*阻止咗處決（上次處決係喺1769年）之後，利奧波德頒布咗刑法改革，廢除咗死刑，並且下令銷毀佢領土內所有用於執行死刑嘅工具。喺2000年，托斯卡納嘅地區當局設立咗每年11月30號嘅公眾假期，以紀念呢件事。全球300個城市喺呢一日慶祝生命之城日，以紀念呢件事。利奧波德嘅細佬約瑟夫，即係當時嘅神聖羅馬帝國皇帝，喺1787年喺佢直接管轄嘅領土廢除咗死刑，但係呢個廢除只係維持到1795年，喺佢哋兩個都死咗之後，利奧波德個仔弗朗茨又喺佢直接管轄嘅領土廢除咗死刑。喺托斯卡納，死刑喺1790年利奧波德離開去咗做皇帝之後重新引入。直到1831年之後，死刑先至再次間唔中被停止執行，但係直到2007年先至完全廢除意大利死刑制度。

塔希提王國（喺個島仲係獨立嗰陣時）係世界上第一個喺1824年廢除死刑嘅立法機構。塔希提將死刑改為流放。

喺美國，密歇根州係第一個喺1846年5月18號禁止死刑嘅州份。

短命嘅革命性羅馬共和國喺1849年禁止咗死刑。委內瑞拉跟住喺1863年廢除咗死刑，聖馬力諾就喺1865年咁做。聖馬力諾最後一次執行死刑係喺1468年。喺葡萄牙，經過1852年同埋1863年嘅立法提案之後，死刑喺1867年被廢除咗。巴西最後一次執行死刑係1876年；從嗰時開始，所有嘅死刑判決都由佩德羅二世皇帝改判，直到1891年喺民事罪行同埋和平時期嘅軍事罪行方面廢除死刑。和平時期犯嘅罪行嘅刑罰之後被恢復，並且再次被廢除咗兩次（1938–1953年同埋1969–1978年），但係喺嗰啲情況下，死刑只限於被認為係「內部戰爭」嘅恐怖主義或者顛覆行為，而且所有嘅判決都被改判，冇執行過。

好多國家已經喺法律上或者實際上廢除咗死刑。自第二次世界大戰以嚟，一直都有廢除死刑嘅趨勢。有108個國家已經完全廢除咗死刑，另外有7個國家已經咁做，但係除咗特殊情況之外，適用於所有罪行，仲有26個國家實際上已經廢除咗死刑，因為佢哋至少10年冇用過死刑，並且被認為有反對執行死刑嘅政策或者既定做法。

喺1972年至1976年期間嘅美國，根據《弗曼訴佐治亞州案》嘅案例，死刑被宣布為違憲，但係1976年嘅《格雷格訴佐治亞州案》再次允許喺特定情況下使用死刑。喺《雅金斯訴弗吉尼亞州案》（2002年；對於有智力障礙嘅人嚟講，死刑係違憲嘅）同埋《羅珀訴西蒙斯案》（2005年；如果被告喺犯案時未滿18歲，咁死刑就係違憲嘅）入面，死刑受到進一步嘅限制。喺美國，50個州份入面有23個州份同埋華盛頓哥倫比亞特區禁止死刑。

喺英國，喺1965年，為期五年嘅試驗性廢除咗謀殺罪嘅死刑（只係淨返叛國罪、暴力海盜行為、皇家造船廠縱火案同埋一啲戰時軍事罪行作為死罪），並且喺1969年永久廢除，最後一次執行死刑係喺1964年。喺1998年，所有罪行嘅死刑都被廢除咗。 《歐洲人權公約》第13號議定書，喺2003年首次生效，禁止所有情況下對締約國使用死刑，包括自2004年起嘅英國。

加拿大喺1976年廢除咗死刑（除咗一啲軍事罪行之外，喺1998年完全廢除）；法國喺1981年廢除咗死刑；而澳洲喺1973年廢除咗死刑（雖然西澳洲州份保留咗死刑直到1984年）。喺南澳洲，喺時任州長鄧斯坦嘅領導下，《1935年刑法綜合法案》（南澳）被修改，喺1976年將死刑改為終身監禁。

喺1977年，聯合國大會喺一份正式決議入面確認，喺全世界範圍內，最好「逐步限制可能判處死刑嘅罪行數量，最終目標係廢除呢種刑罰」。

## 疏仕
百星酒店

《》（***Hotel Deluxe***）係一套2013年嘅賀歲喜劇電影，由谷德昭執導，由鄭中基、吳君如、毛舜筠、杜汶澤、黃百鳴同薛凱琪領銜主演；喺2013年2月7號新年檔期全國上映。

## 演員

## 票房
《百星酒店》喺香港票房總共收咗19,469,958蚊港紙。

## 參考
決戰一分鐘

**決戰一分鐘**（英文：**Minute to Win It**）係美國全國廣播公司原創嘅遊戲節目。香港版由電視廣播有限公司製作，主持係李克勤，助手係林穎彤同黃心穎。

參賽者要挑戰10個限時60秒內玩完嘅小遊戲，遊戲道具全部嚟自日常架生，例如乒乓波、鉛筆、廁紙、衫架、銀仔，遊戲難度逐關遞進，每完成1關遊戲，就可獲嗰關對應獎金，完成晒10關就有一百萬獎金。
衫架

**衫架**，又叫**衣架**，係架生一種，形似人膊頭，上有一勾，用嚟掛起衫褲，曬衫或者放入衫櫃，可以由鐵線、木或者膠做。人字邊可以衫，橫邊可以褲。
納米比亞

**納米比亞**，正式國名係**納米比亞共和國**（英文：**Republic of Namibia**），係一個坐落喺非洲南部嘅國家，首都兼最大城市係溫得和克。  
佢西面對住大西洋，北面接壤安哥拉同贊比亞，東面連住博茨瓦納，南面就係南非；喺東北角嗰一細段地方，有個好似四國交界點嘅地方， 津巴布韋只係喺贊比西河對面，距離唔夠200米（660呎），近住贊比亞嘅Kazungula。

納米比亞係撒哈拉以南非洲最乾旱嘅國家。  
自史前時代開始，呢片地就有人住，包括科伊人、桑人、達馬拉人同納馬人。到大概14世紀，班圖人隨住班圖擴張一路遷入。  
由1600年起，奧萬博人建立咗唔少王國，例如Ondonga同Oukwanyama。

1884年，德意志帝國霸佔咗大部分土地，成立咗一個叫德屬西南非洲嘅殖民地。  
1904年至1908年間，德軍對赫雷羅人同納馬人發動懲罰性戰爭，最後演變成20世紀第一場種族滅絕。  
德國喺第一次世界大戰期間敗畀南非軍隊，1915年就失去咗呢片地。2021年，德國同納米比亞政府達成所謂「和解協議」，承認殖民時代犯下嘅暴行。

1920年，國際聯盟將呢個地方以國際聯盟託管地方式交畀南非管理。1948年，南非國民黨上台，將種族隔離制度強加喺當時叫西南非洲嘅納米比亞身上。  
反抗同爭取政治權利嘅運動越嚟越多，1966年聯合國正式接管，但南非仍然實際統治到1973年。嗰一年，聯合國承認西南非洲人民組織係納米比亞人民嘅合法代表。  
1990年3月，納米比亞終於脫離南非獨立。不過鯨灣同企鵝群島一直到1994年先至歸還畀納米比亞。

而家嘅納米比亞係一個穩定嘅議會民主制國家。經濟靠農業、旅遊業同礦業支撐，而製造業就相對細。  
雖然自獨立以來國內生產總值有明顯增長，  
但貧窮同貧富差距依然好嚴重。41%人口受多維貧窮影響， 超過40萬人住喺簡陋嘅寮屋入面。  
佢嘅堅尼系數喺2015年高達 59，係全球貧富懸殊最嚴重嘅國家之一。

納米比亞面積 825,615 平方公里，相當於一個巴基斯坦咁大，但只係得310萬人口，係世界上人口密度最低嘅國家之一。冷戰結束之後，德國、安哥拉同津巴布韋人移居入嚟都唔少。  
納米比亞而家係聯合國、南部非洲發展共同體、非洲聯盟同英聯邦嘅成員國。

## 名源

納米比亞呢個國名，係由納米比沙漠（Namib Desert）個名嚟嘅，呢片沙漠係全世界最老嘅沙漠之一。  「納米比」呢個字源自科伊科伊語，意思有幾個講法，有人話係「盾牌」或者「圍牆」，講緊嗰片又乾又荒嘅沙地，好似天然城牆咁，幫原住民擋住由海邊嚟嘅入侵者。亦都有人估，原本個字前面有個語音「啪」一聲嘅彈舌音，如果係咁，就解作「海市蜃樓」。

去到1990年正式獨立之前，呢片地方最早俾人叫做德屬西南非洲（德文：Deutsch-Südwestafrika），後來又改叫西南非洲，反映佢先後畀德國同南非人殖民統治，而南非嗰陣仲係大英帝國嘅一部分。

## 參考資料

## 出面網頁

* 
* 
* 
* 
* 
* 
* 
*
土庫曼

**土庫曼**（，）係中亞一國，南面係伊朗、東南面係阿富汗、東北面係烏茲別克、西北面係哈薩克、西面係裏海。首都係阿什哈巴德。

## 攷

## 出面網頁

* 
* 
* 
* 
* 
* 
*
銀都機構

**銀都機構有限公司**（**Sil-Metropole Organisation Ltd**），係一間總部位於香港嘅電影公司，1982年成立，公司多年嚟同國內外眾多電影機構合作，製作咗好多電影。而銀都機構亦開設影藝戲院院線喺香港經營戲院。

## 發展歷史
1949年後，好多上海嘅電影工作者移民香港，成立咗長城電影製片、鳳凰影業、新聯影業、中原電影製片呢四間電影公司，喺1950年代早期對香港電影產業有好大影響。由於佢哋屬於「左派」陣營，所以拍攝嘅功夫片並唔多，不過亦有少量包括《少林寺》同《少林小子》呢啲影響大嘅動作片。

1982年，四間公司合併成銀都機構有限公司，雖然佢喺香港註冊，但就隸屬於中國中央人民政府所有嘅國有電影企業。2021年，紫荊文化集團成立，佢哋成為紫荊文化集團成員之一。

## 製作影片
;1980年
*碧水寒山奪命金
;1985年
*神秘的西藏
;1986年
*神州大地女兒國
*亂世英雄亂世情
*美國心
*大上海1937
;1987年
*閃電戰士
*香香公主
*靚妹正傳
*書劍恩仇錄
;1988年
*童黨
*黃河大俠
*中華英雄
*我愛瑪莉
;1991年
*敦煌夜譚
*聯手警探
;1992年
*秋菊打官司
;1994年
*壯士斷臂
*青蜂俠
*詠春
*怪俠一枝梅
*西楚霸王
;1995年
*冒牌皇帝
;1997年
*豆丁奇遇記
*減肥旅行團
;1998年
*非常警察
;1999年
*中華英雄
;2000年
*小親親
;2001年
*拳神
;2002年
*衛斯理藍血人
*英雄
;2003年
*雙雄
*少年阿虎
*戀上你的床
*忘不了
*戀之風景
;2004年
*A-1頭條
*重案黐孖Gun
*六壯士
*戀情告急
*魔幻廚房
*柔道龍虎榜
*旺角黑夜
*鬼馬狂想曲
;2005年
*頭文字D
*做頭
*韓城攻略
*童夢奇緣
*早熟
*喜馬拉亞星
;2006年
*傷城
*春田花花同學會 
*超班寶寶
*妄想
*最愛女人購物狂
;2007年
*生日快樂
*老港正傳
*森冤
*男兒本色
*色戒
*天堂口
;2008年
*桃花運
*十分鍾情
*証人
;2009年
*神鎗手
*殺人犯
;2010年
*槍王之王
*七十二家房客
*抱抱俏佳人
*線人
;2011年
*竊聽風雲2
*桃姐
;2012年
*車手
*逆光飛翔
;2013年
*一代宗師

## 發行影片
;1983年
*半邊人
;1988年
*黑太陽731
*黃河大俠
;1989年
*西太后
*福星臨門
*情義我心知
*我愛賊阿爸
*中國三軍揭秘
*最後的貴族
*秘境神奇錄
;1990年
*廟街皇后
;1991年
*敦煌夜譚
*奪寶俏佳人
*聯手警探
;1992年
*籠民
*武林聖鬥士
*偷神家族
;1993年
*黃飛鴻之男兒當報國
*馬路天使
*湘西屍王
;1994年
*青蜂俠
*蔣築英
*鳳凰琴
*血誓
;1995年
*七七事變
*橫紋刀劈扭紋柴
*過年
*夜半歌聲
*月牙兒
;2004年
*龍鳳鬥

## 參考

## 連出去
*時光網銀都公司相關影片
*
*
*資料：香港銀都機構有限公司簡介
三國之見龍卸甲

《**三國之見龍卸甲**》係一套2008年以三國為主題嘅非史實電影，由香港導演李仁港執導，演員劉德華同Maggie Q分別喺片中飾演趙雲同曹嬰。

## 故事大綱
趙雲喺三國時代成名之前，遇上部隊內嘅兄弟羅平安。因為同係嚟自常山，於是結拜係異姓兄弟，羅平安係大哥，趙子龍係細仔。

羅平安一心要謀出頭嘅機會，奈何喺長坂坡一役護主不力。趙子龍為咗救大哥，於是自動請纓要上陣救主。結果上演咗有名嘅趙雲救阿斗，期間更碰上咗曹操同其孫女曹嬰，算係畀咗對方一次下馬威。因為護主有功，趙雲喺軍中嘅等級漸漸上升，羅平安只能哀怨自嘆。

兵戎半生，趙雲同羅平安隨軍隊返到當初結拜嘅地方。唯一唔同嘅係，過去嘅兄弟如劉備、關羽、張飛等等都一一逝世。趙雲帶住羅平安以及唔多嘅兵馬面對住曹嬰嘅圍困，進退不得亦只唯有一面等救兵，一面守城。

曹嬰，其謀略、為人無不深肖乃祖，為報曹操喺長坂坡時被子龍奪劍救阿斗嘅遺憾，企圖生擒趙子龍，因此引發大戰連場。

幾場苦戰之後，子龍慨嘆時不我與之際，吩咐羅平安係自己卸甲，並安放喺堂中。之後子龍殺出城外，同曹嬰大軍決一死戰。

然而，電影無交代最後嘅勝負結局。

## 人物角色

## 票房
*韓國：4月3日喺韓國上映，首周末觀影人數係178,751位居第二位。直至2008年4月27號，喺韓國嘅觀眾總數達到102萬7000名，其中首爾地區嘅觀眾人數達到32萬1000名，票房收入係658萬美元。
*馬來西亞：67萬美元
*新加坡：806,960美元
*泰國：228,549美元
*土耳其：236,142美元
*菲律賓：46,996美元

## 榮譽
;得獎
*2009年亞洲電影大獎
**最佳美術指導：李仁港
;提名
*2009年亞洲電影大獎
**最佳原創音樂提名：黎允文
*第28屆香港電影金像獎
**最佳攝影提名：張東亮
**最佳美術指導提名：李仁港、馬光榮
**最佳服裝造型設計提名：莊志良、黃明霞
**最佳動作設計提名：洪金寶
**最佳原創電影音樂提名：黎允文

## 睇埋
*赤壁 (電影)
*三國演義

## 參考

## 拎
*《見龍卸甲》新浪網專題報道
科威特

**科威特**（；，拉丁轉寫：al-Kuwait）係中東一國，南面係沙地阿拉伯、西北面係伊拉克。首都係科威特城。

1752年，薩巴克族首領薩巴克一世（Sabah I，1718－1764）建國。開初佢係奧斯曼嘅附庸國，到咗1899年改為大不列顛王國嘅附庸國。1914年成為不列顛嘅保護領地。喺1961年6月19日獨立，第二年實行君主立憲。

1990年8月，伊拉克入侵科威特，成立自由科威特政府，導致波斯灣戰爭。同月，伊拉克併併咗科威特，不過第二年就被聯合國軍隊趕走，科威特回復獨立。

## 出面網頁

* 
* 
* 
* 
* 
* 
*
灰熊山極速礦車

**灰熊山極速礦車**（英文：**Big Grizzly Mountain Runaway Mine Cars**）係香港迪士尼樂園灰熊山谷入面嘅遊樂設施，故事講述喺1888年8月8日，乘坐極速礦車向礦洞進發嘅時候，經過起伏不平嘅道路，被一隻背癢嘅灰熊改寫旅程，改為一條通往礦洞外嘅危險斜路。途中礦車將會喺主山峰停一吓再倒後行，呢個遊樂設施係香港迪士尼樂園第三座過山車。而同樣係第一期擴建計劃嘅沖天遙控車就係樂園嘅第二座過山車。

## 資料
灰熊山谷極速礦車，路軌全長一點一公里，玩大概三分鐘，穿越成個景區。樂園話礦車已經進行過超過一千個鐘嘅安全測試；就算遇到突發事件，五至八分鐘就會有演藝人員去協助疏散賓客，兩至三個鐘就可以重新開放。

### 故事場景
# 從灰熊山採礦公司出發，原本礦車要行嘅係8號洞，金礦熊爸爸（Rocky）因為R背脊撞到一個轉轍器，令路軌通往4號，礦洞外嘅斜路。
# 當礦車上到灰熊山嘅最高點，纜索突然斷裂，礦車突然就急速倒墜。
# 倒後行之後礦車再次停落嚟，抵達炸藥庫，兩隻灰熊唸住偷走庫入面嘅魚穫，金礦熊寶寶（Nuggets）就唔小心撳咗炸藥掣。
# 因為撳咗炸藥掣，礦車就好快咁爆發之後就再次向前衝。
# 最後抵達灰熊山採礦公司。

### 灰熊山谷小知識
# 「灰熊山谷」嘅主要地標「灰熊山」高27米，總面積達到5,497平方米。
# 製作團隊每建造一個立方米嘅山石，就需要用到700公斤嘅水泥。所以，「灰熊山」總共需要3,850噸水泥，亦即係153,916包水泥。
# 務求令「灰熊山」睇落更雄偉，製作團隊精心計算每一個細節嘅最佳比例，同埋運用視覺錯覺嘅手法；將離賓客較近嘅景物以1：1原大表現，並且將遠處嘅景物縮細，就令「灰熊山」望落更為巨大。
# 建構「灰熊山谷」嘅另一個最大挑戰，就係喺打造山石嘅時候必須忠於地理邏輯。為咗配合「灰熊山谷」嘅尋金故事嘅背景，製作團隊細心考究真實嘅地理狀況，並喺「灰熊山」建構咗無數嘅金礦礦脈，同其他山石形態一脈相連。
# 為打造最真實嘅西部曠野景緻，幻想工程師仔細咁參考咗人類喺1888年之前用過嘅各種採礦工具，務求令每一個小細節都更逼真。
# 「灰熊山谷」嘅山石工程非常細緻。製作團隊要將雕工所需嘅細緻程度分為四個等級，根據實際需要將整個主題區嘅不同區域再加以區分，從而更有效分配雕刻同繪畫工作，令每個區域嘅景物都細緻像真。
# 為咗畀賓客見到最真實嘅觀感，製作團隊喺動土前特別製作咗1:100同埋1:50嘅模型，並且就石刻嘅整體造型以及繪畫作仔細研究。
# 製作團隊更特登複製局部地區以及14款「灰熊山谷」內景材樣板。呢啲團隊觀察實物嘅細節。同時，團隊更為灰熊山研發出一種全新嘅石材同繪畫方法。
# 雕刻團隊總共用咗14個月嘅時間，精心雕刻咗面積約13,000平方米嘅石材。

## 安全設施
全長一點一公里嘅路軌總共裝咗500個安全感應器，號稱係全球最多，一旦系統啟動緊急煞停遊戲車廂，近百個賓客可以沿車軌隔離嘅平台同梯級，喺20分鐘之內全部疏散逃生，唔使驚半天吊。香港迪士尼工程服務經理江鏡泉話全條路軌穿梭整個「灰熊山谷」，由於行走範圍廣，當遇上緊急情況，樂園演藝人員將會分5隊出發疏散賓客，相信可以極少需要出動消防協助。佢提到新設施採多項雙重保障措施，例如路軌安全感應器以「一對對」咁運作，其中一個偵察對方喺0.2秒間無回應，包括樹葉遮擋，就會發出警報；礦車車轆裝上雙倍螺絲，再加保護罩，防止鬆脫。另外，負責推動礦車上山嘅鎖車扣亦係特別訂造「無縫」鋼，更安全耐用。喺月台附近嘅路軌磁力煞車系統，可確保減低車速返回車站。香港迪士尼遊樂設施及賓客服務總監陳志華亦都話，樂園已經累積試車超過1,000個鐘，期望可以喺6月中獲機電工程署正式批文。

## 參考

## 睇埋
*迷離莊園
*反斗奇兵大本營

## 出面網頁
* 灰熊山谷：攀越熊峰
麥潔文

**麥潔文**（；），舊藝名「麥潔雯」，花名「**Kitman**」，係香港女歌手、演員，而家係歌唱老師，前男藝員江華（真名陳木華）嘅老婆。

## 生平履歷
### 早年經歷
麥潔文係土生土長嘅香港人，鄉下廣東清遠；佢早年曾經先後喺東莞同鄉會學校、樂道中學何文田舊校同埋聖公會聖本德中學讀書 (1972年中五)，未正式入行之前係一名會計員。

直到1977年以22歲之齡參加該年度舉辦嘅香港小姐競選，但最後因為身體唔舒服而退選。

### 入行經歷
1979年參加業餘歌唱比賽，並憑《簾捲西風》呢首歌攞到冠軍而入行，最為人熟悉嘅代表作包括《萊茵河之戀》、電影《靈氣迫人》主題曲《夜夜痴纏》，重有喺1989年由音樂人黃家駒作曲嘅《歲月無聲》。以及喺1980年代中期「非情歌運動」嘅代表作品《螳螂與我》同《唐吉訶德》，以粵語流行曲嘅「習慣」嚟講，呢類題材係較為少見。

麥潔文喺1990年代開始淡出樂壇，退居幕後，成為其中一位喺香港主要嘅歌唱老師，扶助後進。

2019年10月16號，佢喺麥花臣球場舉行咗《BACK月黑風高旺角夜麥潔文MUSIC 2019》演唱會。

### 趣事
傳聞香港各電台1980年代曾經禁播麥潔文1984年主唱嘅電影《靈氣迫人》主題曲《夜夜痴纏》，因為歌曲音樂會引起鬧鬼事件。但麥潔文唔信呢個傳聞，喺演唱會中亦會唱呢首歌。

## 政治立場
佢曾經參與公開聯署支持北京未經諮詢或香港人同意，強行訂立嘅《港版國安法》。

## 婚姻狀況
1992年，麥潔文同男藝人江華正式宣佈結婚，目前育有一仔一女。個女陳薔天亦加入娛樂圈成為歌手。

## 音樂作品
### 專輯

### 單曲
*1981年：簾捲西風、燭光
*1984年：萊茵河之戀、螳螂與我、唐吉珂德、江湖浪子
*1985年：斷
*1986年：勁舞Dancing Queen
*1987年：眼看手勿動
*1989年：歲月無聲

## 演出作品
### 電影
*1984年 《靈氣逼人》（同周潤發、葉倩文、黃百鳴、羅烈合演）
*1986年 《豬仔出更》（同周海媚、黎明合演）
*1987年 《一哥》（同任達華、苗僑偉合演）
*1987年 《奪命佳人》（同林青霞、梁家輝合演）
*1988年 《我在黑社會的日子》（同周潤發、張耀揚合演）
*1989年 《飛躍黃昏》（同葉童、馮寶寶合演）
*1990年 《風雨同路》（同周星馳、陳惠敏、周慧敏合演）
*1990年 《小心間諜》（同利智、軟硬大師合演）

### 電視劇
* 1984年：香港電台電視部《陽光下的孩子》（飾演 媽媽；與楊振耀、葉峻海、李雪健、林俊賢合演）
* 1989年：捉鬼大丈夫（同劉丹合演）
* 1990年：鬼做你老婆（同歐陽佩珊、劉丹合演）

## 參考

## 連出去
*粵語流行曲黑膠唱片
德國甲組足球聯賽

**德國甲組足球聯賽**（**Bundesliga**）係德國嘅頂級職業足球聯賽。聯賽有18隊，每個球季由8月行到5月。

## 參賽隊伍
2025–26年德國甲組足球聯賽參賽隊伍共有18支。

## 盟主
總共有43支唔同嘅球隊贏過德國甲組足球聯賽冠軍，最近一屆盟主係拜仁慕尼黑。

## 參考


## 出面網頁
*

類:德國甲組足球聯賽
類:德國足球
類:足球賽
2012/13年度香港足總盃

**2012/13年度香港足總盃**係2012/13球季由香港足球總會主辦嘅香港主要足球盃賽，參加嘅球隊只有呢個球季嘅甲組球隊。呢屆係香港足總盃改為而家呢個名後嘅第39屆賽事，係成個比賽歷史上第49屆賽事。

呢屆比賽嘅冠軍球隊係傑志。

## 賽制
呢屆足總盃有10支球隊參加，全程採用兩回合淘汰制，去到決賽就會一場過。

如果兩隊對賽球隊打和，就會加時30分鐘，分為上下半場，仍然打和就會互射十二碼。兩回合嘅比賽設有作客入波優惠，但如果發展到加時就唔會再計作客入球。

## 球賽資料
### 第一圈
;首回合

;次回合

### 半準決賽
;首回合

;次回合

### 準決賽
;首回合

;次回合

### 決賽
香港足總盃

**香港足總盃**（），簡稱**足總盃**，係一項由中國香港足球總會主辦嘅淘汰制錦標賽，前身係**金禧盃**（1964年係香港足總金禧會慶紀念），參賽嘅球隊通常只有香港頂級聯賽（舊制香港甲組聯賽，而家香港超級聯賽）球隊。

2009年球季，香港初級組銀牌嘅冠軍同亞軍球隊會獲得參與足總盃賽事嘅資格。喺2013年球季開始，初級組銀牌賽事改革做足總盃初賽，由頂級聯賽以外嘅其他球隊參加角逐，初賽最佳成績嘅球隊（每季3–4 隊）同頂級聯賽球隊參加決賽週階段，呢個制度喺2016年球季取消，改返只有頂級聯賽球隊可以參加足總盃。

## 冠名贊助

## 歷屆冠軍
### 金禧盃（高級組）
*1964–65 ：**[[南華足球隊|南華]]** 
*1965–66 ：**[[星島體育會|星島]]** 
*1966–67 ：**[[星島體育會|星島]]** 
*1967–68 ：**[[南華足球隊|南華]]** 
*1968–69 ：**[[南華足球隊|南華]]** 
*1969–70 ：**[[怡和體育會|怡和]]** 
*1970–71 ：**[[星島體育會|星島]]**（星島 2–0 怡和，第一回合：0–0；第二回合；2–0） 
*1971–72 ：**[[香港流浪足球會|流浪]]**（流浪 2–1 東昇，第一回合：1–0；第二回合：1–1）
*1972–73 ：**[[加山]]**（加山 2–2（12碼4–3）精工）
*1973–74 ：**[[精工體育會|精工]]**（精工 4–3 愉園，第一回合：2–1；第二回合：2–2）

### 足總盃

## 參考
貝爾法斯特協議

《**貝爾法斯特協議**》（愛爾蘭蓋爾文：*Comhaontú Bhéal Feirste*；英文：*Belfast Agreement*），又叫做《**受難日協議**》（愛爾蘭蓋爾文：*Comhaontú Aoine an Chéasta*；英文：*Good Friday Agreement*），係北愛和平進程裡面最重要嘅協議之一，由英國政府同愛爾蘭共和國政府於1998年喺北愛爾蘭首府貝爾法斯特簽署，並且通過北愛爾蘭同愛爾蘭共和國雙方全民公投，喺1998年12月2日正式生效。

條約由兩部分組成：
* 北愛爾蘭政黨關於北愛政治嘅協議（北愛爾蘭全民公投）；
* 英國政府同愛爾蘭共和國政府嘅國際協議（愛爾蘭共和國全民公投）。

## 內容
條約規定，北愛爾蘭繼續留喺英國，但係會重建自己嘅地方政府，並且同愛爾蘭共和國建立更加緊密嘅關係。條約嘅具體內容包括：
* 承認大多數北愛爾蘭人希望北愛爾蘭留喺英國，但係同時又承認愛爾蘭島大多數人希望愛爾蘭最終統一；
* 北愛爾蘭會留喺英國，直到希望改變現狀嘅人喺愛爾蘭共和國同北愛爾蘭都成為多數派為止；如果兩邊都有大多數人希望改變現狀，英愛兩國政府就有義務協助佢等改變現狀；
* 由於英愛兩國法律都允許雙重國籍，因此北愛爾蘭人有權決定自己拿英國國籍、愛爾蘭共和國國籍定係雙重國籍；任何一方政府唔准因為一個人有另一方嘅國籍而歧視佢。
* 喺都柏林、貝爾法斯特同倫敦建立三重政府機構：
** 第一重：北愛爾蘭議會同北愛爾蘭內閣；
** 第二重：南北愛爾蘭部長會議、資政論壇、議會交流協會等；
** 第三重：英愛理事會、政府會議、議會交流機制等。
* 締約雙方祇准用民主而和平嘅手段解決政治紛爭，因此締約雙方都必須致力喺條約生效兩年之內解除准軍事組織（包括愛爾蘭共和軍同埋歐斯達志願軍等）嘅武裝。

類:停火
連詩雅

**連詩雅**（，，）係一個香港女歌手同演員，15歲開始做模特兒，2010年出道做歌手。由於佢自細識方大同，叫佢做阿哥，而且兩人都係屬香港華納唱片，所以連詩雅又叫「方大同師妹」。

## 生平同事業
### 個人背景
1988年6月29號，連詩雅喺香港出世，係屋企孻女，佢阿媽曾經喺日本讀書同生活，擁有日本國籍，日文姓氏「田口」。由於連詩雅父母離婚，跟住母親入咗日本籍，持有日本護照，日文姓名就叫做，不過佢曾經喺受訪時表示因為自細懶惰而未能學好日文。佢喺香港英皇佐治五世學校讀書，西島中學畢業。出道之前曾經參與香港教育電視同埋亞洲電視青春劇集演出。

### 入行初期
2010年，連詩雅簽約華納唱片成為旗下歌手，正式出道，推出首支派台作品《灰伯爵的忌廉遐想》。

2011年，連詩雅參演港產片《喜愛夜蒲》，憑住佢出色嘅演技，令佢喺第31屆香港電影金像獎獲得最佳新演員提名。2012年5月底，佢畀《東方新地》揭發同前男友曲赤嘅親暱相。不過，由於佢事後急急道歉，加上當年佢憑住《到此為止》一曲走紅，連詩雅嘅事業先至谷底反彈。

### 雙棲發展
2016年，連詩雅參與ViuTV節目《跟住矛盾去旅行》。

2018年12月，連詩雅正式加盟星夢娛樂，2019年1月28號推出第一首歌《孤身走》。

## 私人生活
2023年，連詩雅同香港藝人陳家樂結婚。2024年2月，連詩雅響社交網站報喜，宣布有咗。

## 演出

### 電視節目（亞洲電視）
*2007年：《激流青春》飾 思齊

### 電影
*2011年：《喜愛夜蒲》
*2015年：《沒女神探》
*2017年：《西謊極落之太爆太子太空艙》

### 電視節目（ViuTV）
*2016年：《跟住矛盾去旅行》

### 電視節目（無綫電視）
*2017年：《使徒行者2》飾 張玉瑄（阿攣）（特別演出）
*2020年：《那些我愛過的人》飾 方書文（Sherman）
*2020年：《使徒行者3》飾 張玉瑄（阿攣）
*2021年：《刑偵日記》飾 張曉蔓（Dr. Cheung）
*2022年：《金宵大廈2》飾 葉科雲（Florence）
*2022年：《法證先鋒V》飾 任樂萍
*2024年：《旁觀者》飾 張柏妍

### 網絡劇
*2019年：《性敢中環》飾 鄧玥盈（Annie）
*2022年：《黑金風暴》飾 藤慧珊
*2022年：《獅子山下的故事》飾 董千雪

## 事件
### Rest In Pieces
佢曾經將「Rest in Peace」寫錯做「Rest in Piece」而受過媒體關注。有網民開玩笑要佢罰抄，點知佢真係自己親手罰抄一千個「Piece」字。之後，Shiga更上載完成罰抄嘅成果。

## 參考


## 出面網頁
公廁

**公廁**，即係公家嘅廁所，任何人都用得，通常分男界、女界。

## 文化
香港人會將性生活隨便嘅女仔比喻做公廁，例如樂壇入面性生活隨便嘅女仔就會叫「樂壇公廁」。
盧恩杜拉

**盧恩杜拉**（，）係法國一足球員，司職前鋒，效力緊美國職業足球大聯盟球隊紐約紅牛。

## 攷

## 出面網頁
* Peguy Luyindula | New York Red Bulls 
* FIFA Player Statistics: Peguy LUYINDULA - FIFA.com 
* Péguy Luyindula | National Football Teams 
* Peguy Luyindula - FIFA 13 - SoFIFA - Online FIFA DB Searching SoFIFA.com
海洛英

**海洛英**（，），學名**二乙醯嗎啡**，化學公式**C<sub>21</sub>H<sub>23</sub>NO<sub>5</sub>**，係隻由罌粟提煉成嘅嗎啡再製作而化學合成嘅化合物，正常用來作麻醉藥，不過好多時俾人濫用作毒品。以海洛英做膽嘅最著名毒品係白粉。

銷售用嘅固體製成品藥用成分，係通過二乙酰嗎啡同醋酸酐之間所產生嘅化學反應而製成嘅**二乙醯嗎啡鹽酸鹽**。

## 樣
零售海洛英產品嘅樣可以係：
*白或灰嘅塊狀物質
*白或灰嘅粉狀物質
*啡色，稍微濕啲嘅粉狀物質。
*因為摻入其它物質後而形成淺黃或灰色物質。
大多數有埐醋酸味。

## 成癮性
海洛英喺醫學可以做強效鎮痛藥物，對心臟病、外傷同手術之後嘅劇痛有一定嘅效果。但用得太多好易上癮，因為有科學研究顯示，食咗佢之後12個鐘會出現緊張、瞓唔安樂、出虛汗、腸胃唔舒服、四肢疼痛同痙攣等斷癮癥狀，而且持續3～5日，加上濫用同斷癮癥狀嘅時間成正比，以用得太多會包括有嗑眼瞓、呼吸困難、低血壓、瞳孔變細、重有急性中毒出現，而且有高度心理同生理嘅依賴性。長期用佢嘅話，停藥後會發生追求藥物、情緒唔穩定、流眼淚、流虛汗、流鼻水、易發嬲、打冷顫、覺得超凍、厭食、腹瀉、身體攣埋、抽筋等一系列癥狀，而且好難戒得甩。

## 各國監管狀況

;（大陸）
根據《中華人民共和國刑法》規定，凡係賣嚫邊種毒品都好，一搭正或超過50g，可以直接判死，冇得傾。
;　
根據《危險藥物條例》規定，凡係販賣同運輸危險藥物啲人，最高可以判終身監禁同罰500萬港紙。
;　
《關於將販賣及使用麻醉藥品視爲刑事行爲以及提倡反吸毒措施》(澳門政府法令第5/91/M號)寫住——坐監最多廿年，罰錢500至3000000澳門幣。
;
根據《毒品危害防制條例》規定，海洛英、嗎啡、鴉片、可卡因呢4種毒品或佢嘅類似物品，都歸類為一級毒品。凡係整或販運一級毒品都會被判死刑或無期徒刑；被判無期徒刑嘅人將要罰2000萬元以下新臺幣。
;
根據《》規定，呢種藥品凈可以喺醫院作為美沙酮藥物治療失敗時先可以用，但唔可以用喺其它超痛嘅疾病。
;
根據新加坡法律規定，未經批准而引入或輸出超過15克或整任何數量嘅海洛英，一經定罪一律判死刑，冇得傾。
;
根據馬來西亞毒品條例規定，凡係賣嚫邊種毒品都好，一超過5克一律判死刑，冇得傾。
;
根據《》規定，凡係生產同持有或醫療目的嘅海洛英都會被受到監管。

## 有關嘅書
* *Diary of a Drug Fiend* by Aleister Crowley (1922)
* *[[Junkie (novel)|Junkie]]* by William S. Burroughs (1953) ISBN 0-14-200316-6
* *Heroin* (1998) ISBN 1-56838-153-0
* *Heroin Century* (2002) ISBN 0-415-27899-6
* *Thick As Thieves* by Steve Geng (2007) ISBN  0-8050-8056-2
* *This is Heroin* (2002) ISBN 1-86074-424-9
* *The Heroin User's Handbook* by Francis Moraes (paperback 2004) ISBN 1-55950-216-9
* *The Little Book of Heroin* by Francis Moraes (paperback 2000) ISBN 0-914171-98-4
* *Heroin: A True Story of Addiction, Hope and Triumph* by Julie O'Toole (paperback 2005) ISBN 1-905379-01-3
* *The Heroin Diaries: A Year in the Life of a Shattered Rockstar* by Nikki Sixx (2007) ISBN 978-0-7434-8628-6
* *Heroin: The Myths and the Facts* by Richard Ashley (1972), St. Martin's Press, Library of Congress No. 72-89417
* "The Death Proclamation of Generation X: A Self-Fulfilling Prophesy of Goth, Grunge and Heroin" by Maxim W. Furek, M. (2008), i-Universe. ISBN 978-0-595-46319-0
* *Seeds of Terror: How Heroin is Bankrolling the Taliban and Al Qaeda*, by Gretchen Peters, publ. Thomas Dunne Books (2009)
* Forbes, Andrew ; Henley, David (2011). Traders of the Golden Triangle. Chiang Mai: Cognoscenti Books. ASIN: B006GMID5K

## 出面網頁

* NIDA InfoFacts on Heroin
* ONDCP Drug Facts
* Protocols of the Learned Experts on Heroin Thomas Szasz M.D.
* U.S. National Library of Medicine: Drug Information Portal – Heroin
* National Alliance of Advocates for Buprenorphine Treatment – non-profit education website for treatment of Heroin addiction

## 攷

類:毒品
葵扇煙 (遊戲)

《**Ace of Spades**》（減筆叫做：**AOS**；又叫做：**黑桃A**、**黑桃As**），係一款沙盒建造嘅射擊遊戲，玩家可以喺一個三維世界入面用唔同嘅方塊建建築物擋住敵方攻擊，重可以攻擊對方。呢隻遊戲得賓阿索伊Ben Aksoy自己一個人搞。《Ace of Spades》用網上伺服器玩。遊戲隊伍分成兩隊，藍隊同綠隊，玩家可以選擇加入藍隊定綠隊，再選擇步槍、衝鋒槍、霰彈槍。每名玩家有100生命值，若果生命值少過100，可以去補給站補命。當玩家死咗，需要等重新遊戲。目前最新版本係Beta版0.76。

最近隻遊戲俾Steam買咗，整個全新嘅黑桃A。由於遊戲地圖同《造個創世神》似，所以又叫做「槍戰版造個創世神」。

## 遊戲
黑桃A嘅靈感來自《造個創世神》、《絕地要塞2》。重有，俾Steam買咗之後，多咗幾個遊戲模式：團隊死亡競賽、奪旗、領土控制、殭屍同開採鑽石等等。而舊版遊戲就只係得奪旗、領土控制同巴別塔。遊戲入面重可以畀玩家自由建造防禦建築或開發領土，目前嘅遊戲玩家可以選擇四大隊伍：突擊隊、發射火箭、機槍手同埋槍手，槍手可選擇狙擊步槍、半自動步槍同埋手槍；火箭人用衝鋒槍；而使用噴氣背包或滑翔機可部署戰力；鎬係可摧毀同攻擊近戰武器；而突擊隊同槍手，都可以選擇一個挖掘工具，而唔係刀。火箭人可能會選擇收有手榴彈嘅砲塔，特種兵可以選擇使用殺傷人嘅手榴彈。喺聖誕節更新重加咗雪炮，可以造成火災危害。

## 發展史
Beta版入面，黑桃A係畀玩家免費試玩，但喺2012年12月，英國嘅遊戲開發商Jagex宣布，同原創者合作整個全新嘅黑桃A。

Beta版入面，地圖係用伺服器收錄，但係遊戲都畀自定義地圖，所以可以由地圖編輯器整地圖。喺第一個版本入面，玩家武器只係得半自動步槍同鎬。直到最近嘅版本入面，玩家可以選擇半自動步槍、衝鋒槍、獵槍，所有玩家都可以用三粒手榴彈同一把鐵鍬。遊戲畀玩家用模組改外形同聲音，重特別為模組開咗個討論區。

## 發行
喺2012年11月，雖然遊戲仍然係一個測試版，但係已經攞到「本月遊戲」喺MPOGD。

遊戲喺12月12號正式發行，但係遭到好多批評，因為遊戲免費測試版變成收費遊戲。目前，呢個遊戲喺Metacritic評分46，理由一般來自不滿嘅評論。

好多不滿者都係要求重開免費版，因為佢由免費遊戲變咗畀錢遊戲。因此測試版就用「Build and Shoot」名稱繼續運行。

## 參攷

類:Mac OS遊戲
類:射擊遊戲
香港足球聯賽架構

香港足球總會聯賽分為超級聯賽、甲、乙、丙四組，超級聯賽係最高級。每組之間都設有升降班。

## 而家架構
瑪利奧

**瑪利奧**（；；），任天堂官方用國語譯名**瑪利歐**或普通話譯名**馬里奧**，係任天堂設計師宮本茂設計嘅一個角色。佢大概廿幾歲，定居喺蘑菇王國，做水電工。由於多次救出俾Koopa捉走嘅碧姬公主，成為蘑菇王國嘅英雄。相反，華利奧係蘑菇王國嘅壞蛋。

## 歷史
1981年，瑪利奧喺任天堂著名作品《大金剛》（Donkey Kong）初次登場。當時佢重係一個好細嘅木匠，冇乜畀人注意。而大家了解到瑪利奧就係喺紅白機嘅作品《超級孖寶兄弟》（Super Mario Bros.）入面。

1985年9月13號係超級孖寶兄弟發售日，畀遊戲界叫做「瑪利奧嘅生日」（但係瑪利奧喺大金剛已經登場），喺正係孖寶兄弟嘅25周年（2010年9月13號），全世界12億瑪利奧擁躉用好多嘅方式慶祝呢日。

## 外形
睇均遊戲至電影嘅描述，瑪利奧身形矮得嚟結實，戴紅色帽、著住藍色吊帶褲同紅色衫，有濃密嘅鬍。佢嘅身形同衣著時會同佢細佬路易治成對比：路易治比較高瘦，戴綠色帽著綠色衫，但此外同瑪利奧好相似。

瑪利奧個造型原本係因為早期遊戲嘅像素有限，所以設計師用帽遮住頭髮、用鬍突顯面部輪廓。後來呢個造型反而變咗佢嘅經典象徵。

## 特徵

瑪利奧最主要嘅能力係跳躍，事實係喺早期遊戲中佢曾經被稱為**跳躍男**（英文叫 Jumpman），喺各跳台遊戲入便可以跳起，踩死敵人或者越過障礙。佢仲可以食超級菇變大、食火焰花得到發射火球嘅能力、同埋食無敵星暫時變無敵狀態。喺某啲作品入面，佢仲擅長揸高卡車、打網球、踢波、甚至會參加奧運會，成為多才多藝嘅象徵。

## 關係
瑪利奧同其他角色嘅關係：
***[[路易治]]**：路易治瑪利奧嘅細佬，兩兄弟成日一齊出現遊戲同電影入面出現，路易治會支援阿哥。喺好多跳台遊戲作品入便，路易治出場會做支援型嘅角色，甚至可以喺某啲情況下取代阿哥做玩家控制嘅角色。
***[[碧姬公主]]**：碧姬公主係蘑菇王國統治者；喺好多遊戲之中，碧姬公主都會俾庫巴捉走，等瑪利奧嚟英雄救美。
***[[Bowser|庫巴]]**：庫巴係瑪利奧系列嘅主要反派，多次綁架碧姬公主或者嘗試征服世界，次次都俾瑪利奧阻止，因此庫巴同瑪利奧係死對頭。

## 影響
瑪利奧係全球最具代表性嘅電子遊戲角色之一，被視為任天堂品牌嘅象徵，亦係電玩文化中為人熟悉嘅形象。佢登上過無數商品、動畫、漫畫同電影，包括2023年上映嘅動畫電影《超級瑪利奧兄弟大電影》。

## 譯名
譯名問題係Mario喺華語地區遇到嘅嚴重問題。一開始，有啲盜阪商將佢譯做馬莉、馬肉，之後中國大陸同台灣地區最早譯做「瑪利」，而香港人普遍譯做「瑪利奧」。2010年嘅作品《新超級孖寶兄弟 Wii》嘅推出，台灣同香港任天堂官方譯佢做「瑪利歐」。

## 出面網頁
*瑪利歐嘅歷史－任天堂官方頁（日文）
*新超級瑪利歐兄弟Wii(香港)

## 引咗
林柱機

**林柱機**（**Matt Lam**，）係加拿大華裔足球員，踢緊香港甲組足球聯賽球隊傑志，喺香港足總賽事以「本地球員」身份註冊。

## 童年

## 球員生涯
林柱機喺2013年2月27號正式加盟傑志，簽18個月約。由於嗰陣佢未有香港特區護照，而且已經過咗亞洲足協盃球員註冊期限，所以正式比賽嚟講，佢只會喺香港足球總會嘅賽事上陣。
陳寅恪

**陳寅恪**（），係中國史學家、古典文學研究家、語言學家，喺湖南長沙出世，祖籍喺江西省九江市永修縣；佢先後喺日本、德國、瑞士、法國、美國留學同埋鑽研梵文、巴利文同比較語言學，通曉多種文字，佢喺清華大學做嘢嗰陣有「公子中嘅公子」同埋「教授中嘅教授」嘅稱號。

## 評價
李慎之話：「佢係舉世公認嘅二十世紀中國偉大嘅史學家，亦係中國近代史上一位傑出嘅思想家。佢嘅思想嘅光芒將照耀中國人進入二十一世紀」。

喺1945年國民黨六大召開前嗰陣，朱家驊同陳立夫聯名向蔣介石推薦咗98名「最優秀教授黨員」，入面有：黎錦熙（西北師範學院），陳寅恪（燕京大學），伍蠡甫（復旦大學），熊慶來（雲南大學），薩本棟（廈門大學），金毓黻（東北大學），竺可楨（浙江大學），王星拱、朱光潛（均武漢大學），張伯苓、蔣夢麟、梅貽琦、馮友蘭、賀麟、華羅庚、姚從吾（均西南聯大）等。

## 註

## 出面網頁

* 陳寅恪三不講
*  陳寅恪之死
X-Plane

《**X-Plane**》係美國Laminar研究室開發嘅一款飛行模擬器，原本係為蘋果麥堅托X操作系統開發嘅，但係宜家已經有埋微軟視窗版本同埋Linux版本。

《X-Plane》唔單止有各種各樣嘅歐美軍用同民用飛機，以及從世界各地取材嘅場景，重附帶有免費嘅設計程式，等用戶可以設計自己心目中嘅飛行器或者場景。另外，為咗切合唔同用家嘅需求，*X-Plane*重有三種版本：移動裝置版本、座機版本同專業飛行訓練版本——由Laminar為用家度身訂造，並且得到美國聯邦航空局認可嘅全機艙模擬器。

## 分級

## 譯名
《X-Plane》目前無正式嘅中文譯名，但係就有一個中文社區 X-Plane.cn。

## 核心

《X-Plane》同其他飛行模擬器最大嘅區別，就係採用咗「翼鋒元素理論」（英文：Blade Element Theory）。傳統嘅飛行模擬器通常係將現有飛行器已知嘅飛行數據（例如唔同環境裡面嘅昇力同埋阻力）儲存起身，到用家玩嘅時候再將需要用嘅數據調出來。伊種做法可以相當準確咁模擬出已知飛行器嘅表現，但係預測唔到未知飛行器嘅表現，因此對設計新飛行器一啲幫助都無。翼鋒元素理論嘅做法，就係將一架飛行器分拆成幾個部份，分別計算出每個部份嘅飛行數據然後再彙總。咁樣一來，設計師就可以通過電腦實時計算飛行數據，來盡可能準確咁模擬出一架未知飛行器喺真實世界裡面會點表現。應用咗翼鋒元素理論嘅*X-Plane*，可以模擬出相當複雜嘅飛行器（例如直升飛機、旋翼機、傾轉旋翼機、固定翼垂直起降飛機甚至火箭）嘅飛行表現。目前，喺座機版本上面已經模擬到出來嘅複雜飛行器包括：「興登堡」號齊柏連飛艇、美國太空穿梭機、鷂式戰機、V-22「魚鷹」傾轉旋翼機同埋「太空船1號」亞太空飛機等等。但係翼鋒元素理論都有一個缺點，就係要設計一架同現實中嘅飛機表現相似嘅飛機好困難，需要修改好多次，模擬飛機嘅表現先至會夠逼真。

## 擴展性
同《微軟模擬飛行》唔同嘅係，《X-Plane》附帶一個設計程式，並且鼓勵用家設計最啱自己心水嘅飛行器，因此網上有好多嘅《X-Plane》設計師群體。由於用X-Plane設計程式設計新飛行器相對簡單，修改過嘅模型又同真實世界入面嘅飛行器嘅表現好相似，因此唔少飛機公司都用《X-Plane》來協助設計，或者訓練飛行員。另外，用家重可以通過插件來修改操控界面同飛機外形，甚至建立新功能。其中一個比較出名嘅插件係XSquawkBox，一個畀用戶喺用《X-Plane》開飛機嘅時候，使用一個全球空管模擬器嘅插件。《X-Plane》亦都可以通過用戶數據報協議同其他應用程式互通，甚至共享數據。Scaled Composites喺設計「太空船1號」嘅時候，就曾經將《X-Plane》接入佢等自己嘅模擬器來收集數據，用來推測「太空船1號」嘅表現。
雖然《X-Plane》無自帶嘅場景設計程式，但係用家可以使用AC3D來修改場景。另外，用家亦都可以用任何處理到PNG圖像文件嘅程式來製作機身塗裝同埋其他設計。

## 參考

## 出面網頁
* X-Plane官方網站
* Laminar研究室網站
* X-Plane中文社區（簡體中文）
忽得

**忽得**，又寫成**弗得**，學名**甲喹酮**（英文名：Methaqualone, Norminox），係一種中樞神經抑制劑，又叫做**白板**、**糖仔**、**MX**，係常被濫用嘅藥物之一，佢嘅副作用包括意識障礙、暈眩、運動失調、嗜睡、迷糊、視覺障礙、呼吸抑制等。

不過合成嘅忽得多數係啡或黑或黑粒狀粉劑，有啲係米黃嘅粉劑。而非法生產嘅產品個樣重有似藥丸、粉、藥片噉。

## 文化
粵語入面，忽得亦做咗毒品嘅代表，吸咗毒嘅後生仔會畀人叫做「忽得仔」、「忽得妹」。言行瘋癲嘅人可以用「忽忽地」／「忽嘅」嚟形容。

另外粵語重有俗語：「得就得，唔得就食忽得」，代表豁出去咁解。

類:毒品
斷頭臺

**斷頭台**係一種執行死刑嘅架生，用嚟將死囚斬頭。斷頭台由一個高身直立架同埋一塊刀片組成，刀片用一條繩吊喺直立架個頂。行刑嗰時，死囚會被鎖喺直立架下面，之後劊子手會切斷條繩，刀片跌落嚟斬頭。
歐陽方麗麗

**歐陽方麗麗**（，）係香港政府政府統計處前處長。

## 仕途
歐陽方麗麗1975年10月加入政府任職二級行政主任，1976年9月轉任統計師，1983年5月晉升為高級統計師，1998年6月晉升為政府統計處助理處長，2011年3月晉升為政府統計處副處長，2011年9月出任政府統計處處長，至2014年5月11號開始退休前休假，服務政府38年。

## 攷
* 高層官員任命（附圖），2014年4月25號
* 任命政府統計處處長（附圖），2011年9月16號
荷蘭民歌

**荷蘭民歌**（讀音：ho4 laan1 man4 go1）（荷蘭文：）係荷蘭文化一個重要嘅部分，啲歌多數都係用荷蘭文唱。

呢種歌啲荷蘭平民好鍾意聽，響荷蘭嘅咖啡室同埋酒吧好多時都聽到荷蘭民歌。荷蘭嘅澄色電視台係專播荷蘭民歌。荷蘭民歌有幾次響歐洲歌唱比賽代表荷蘭王國參賽。

## 歌星
出名嘅荷蘭民歌星有：
* 安特利　哈沙司　André Hazes
* 宋呢　右單 Johnny Jordaan
* 威力阿　阿比啲 Willeke Alberti
* 仁 絲滅 Jan Smit
* 化蘭絲　德文 Frans Duits
* 巨辣　有令 Gerard Joling
* 過噸 Gordon
* 仁呢氏 Jannes
* 哦哋　娃哩 Eddy Wally
* 化蘭絲　包阿 Frans Bauer
* 高氏　阿比氏 Koos Alberts
* 威哩　阿比啲 Willy Alberti
* 真果　滑呢 Django Wagner
* 無名氏女歌星 Zangeres Zonder Naam
* 李恩阿姨 Tante Leen
* 啲哩氏　羅榮 Dries Roelvink
* 馬仁呢　威比 Marianne Weber
* 和特　高盧氏 Wolter Kroes
* 燈呢　哋　夢 Danny de Munk

## 睇下
*荷蘭話
*荷蘭